MEDISPIN: Μαρκ Ρόμπερτς: Πρέπει να βελτιωθεί το μάνατζμεντ των νοσοκομείων σας\nΜε την ανεργία να «καλπάζει» και τις εισφορές προς τα ασφαλιστικά ταμεία να μειώνονται, εύλογα προκύπτει το ερώτημα για το τι μέλλει γενέσθαι στον χώρο της Υγείας. Ενας ειδικός στο θέμα δεν αφήνει περιθώρια αισιοδοξίας. Το ελληνικό σύστημα υγείας θα έχει μία επιπλέον δύσκολη διετία, τονίζει ο ομότιμος καθηγητής Πολιτικής Οικονομίας και Πολιτικής Υγείας στη Σχολή Δημόσιας Υγείας του Χάρβαρντ κ. Μαρκ Ρόμπερτς. Ο καθηγητής, ο οποίος επισκέφθηκε τη χώρα μας και μίλησε στο «Βήμα» στο περιθώριο εκδήλωσης για τη μεταρρύθμιση του χρηματοδοτικού μοντέλου του ελληνικού συστήματος υγείας υπό την αιγίδα του Κέντρου Μελετών Υπηρεσιών Υγείας, επισημαίνει ότι θα καταστούν αναγκαίες πρόσθετες μεταρρυθμίσεις και στέκεται ιδίως στα νοσοκομεία, τα οποία χρήζουν ανάγκης βελτίωσης του μάνατζμεντ.\nKύριε Ρόμπερτς, πώς αξιολογείτε το σύστημα υγείας της Ελλάδας;\n«Η αίσθησή μου είναι ότι το ελληνικό σύστημα υγείας βρίσκεται σε μια μετάβαση. Ανδρώθηκε τα προηγούμενα χρόνια που ήταν ανθηρά για την Ελλάδα, κάτι το οποίο συμβάδιζε με τη γενικότερη κατάσταση στη χώρα, τώρα καλείται να προσαρμοστεί στις νέες συνθήκες. Γενικότερα για την οικονομία στην Ελλάδα πιστεύω ότι θα αναπτυχθεί σιγά-σιγά. Θα αυξηθεί η εσωτερική ζήτηση σε επίπεδο Ευρωπαϊκής Ενωσης και αυτό με τη σειρά του θα έχει επίπτωση και θετική επίδραση στην οικονομία της χώρας, κυρίως μέσω του τουρισμού. Παράλληλα, η νέα κυβέρνηση συνεργασίας στη Γερμανία δημιουργεί έδαφος για βελτίωση της κατάστασης. Θεωρώ ότι θα αρχίσει να υποστηρίζει τις ελληνικές θέσεις για σταδιακή έξοδο της χώρας από την κρίση».\nΔηλαδή τα δύσκολα πέρασαν και για τον τομέα της Υγείας;\n«Ειδικά ο τομέας της Υγείας στην Ελλάδα θα έχει μία ακόμη δύσκολη διετία. Θα χρειαστούν πρόσθετες μεταρρυθμίσεις, η εφαρμογή των οποίων είναι πιθανόν να αποτελέσει αντικείμενο πολιτικών τριβών και διαπραγματεύσεων».\nΤι είδους μεταρρυθμίσεις;\n«Είναι προφανές ότι ο επόμενος τομέας στον οποίο πρέπει να γίνουν αλλαγές είναι ο νοσοκομειακός. Βέβαια, κάθε μείωση σε κέντρο κόστους οδηγεί παράλληλα σε μείωση του εισοδήματος ενός εταίρου στον χώρο της Υγείας και εκεί έγκειται η δυσκολία για την οποιαδήποτε μεταρρύθμιση. Ωστόσο θεωρώ ότι πρέπει να βελτιωθεί το μάνατζμεντ των νοσοκομείων, να λειτουργούν οι διοικητές με πιο managerial κριτήρια και να είναι πιο πειθαρχημένοι αν όντως επιθυμούν να διοικούν σωστά τα νοσοκομεία τους. Ο μάνατζερ πρέπει να έχει πρόγραμμα, στόχους, διαφορετικά είναι «τυφλός». Επίσης θεωρώ ότι πρέπει να αλλάξει το σύστημα τιμολόγησης νοσηλίων προς αποζημίωση, προς μια πιο απλοποιημένη διαδικασία. Παράλληλα η διαδικασία αποζημίωσης πρέπει να γίνεται στη βάση κινήτρων προς τα ίδια τα νοσοκομεία και κατ” επέκταση στους λειτουργούς τους, προκειμένου να αυξηθεί η αποτελεσματικότητα των νοσηλευτικών ιδρυμάτων. Τα Κλειστά Ενοποιημένα Νοσήλια (ΚΕΝ) δεν είναι πανάκεια. Ο όρος ΚΕΝ από μόνος του δεν λέει τίποτα. Ο τρόπος με τον οποίο θα αναπτυχθούν και θα προσαρμοστούν στο ελληνικό περιβάλλον θα καθορίσει και την αποτελεσματικότητα του εγχειρήματος».\nΕίστε υπέρ της ιδιωτικοποίησης των νοσοκομείων;\n«Δεν είμαι από τους ανθρώπους που απαντούν με ένα «ναι» ή ένα «όχι». Ολα είναι καλά ή κακά από το πώς τα χειρίζεται μια κυβέρνηση. Ο τρόπος διοίκησης είναι αυτός που θα καθορίσει την επιτυχία. Για παράδειγμα, στην Κίνα, όταν επιχειρήθηκε μερική διείσδυση του ιδιωτικού τομέα στις δημόσιες δομές, παρατηρήθηκε εκτίναξη του φαινομένου της προκλητής ζήτησης. Ολοι σκέφτονταν πώς θα βγάλουν περισσότερα χρήματα, οπότε αυξήθηκε η συνταγογράφηση, αυξήθηκαν οι μαγνητικές και οι αξονικές τομογραφίες, και το τελικό αποτέλεσμα ήταν να χαθεί ο έλεγχος με την κυβέρνηση να προσπαθεί να τον ανακτήσει. Αντίθετα, στη Μαλαισία η όλη αλλαγή έγινε με έναν πιο δομημένο τρόπο και η μερική συνύπαρξη δημόσιου και ιδιωτικού τομέα εξελίσσεται ομαλά».\nΠιστεύετε ότι το κράτος πρέπει να επενδύει στην καινοτομία;\n«Ούτε εδώ μπορώ να απαντήσω με ένα απλό «ναι» ή «όχι». Η μαγική λέξη στη συγκεκριμένη ερώτηση είναι «αποτελεσματικότητα». Αν ήμουν υπουργός, θα επέλεγα να αποζημιώνω τις υπηρεσίες υγείας με βάση την αποτελεσματικότητα. Αν ένα φάρμακο αποδεικνύεται αποτελεσματικό και συμφέρον για το σύστημα υγείας, δεν βλέπω γιατί να μην αποζημιώνεται. Δεν είναι τυχαίο άλλωστε το γεγονός ότι μεγάλες χώρες, όπως η Γερμανία, η Βρετανία, επενδύουν πολλά σε αυτόν τον τομέα, δηλαδή της αξιολόγησης της αποτελεσματικότητας. Εσείς ως μικρότερη χώρα θα μπορούσατε να δείτε τι κάνουν σε αυτές τις χώρες και να υιοθετήσετε τρόπους λήψης αποφάσεων. Αυτό που πρέπει να πούμε πάντως είναι ότι η εκτόξευση της φαρμακευτικής δαπάνης που παρατηρήθηκε στην Ελλάδα ως το 2009 ενήργησε αποτρεπτικά και φοβικά για τις Αρχές στο να εγκρίνουν νέα φάρμακα. Τα είδαν ως μέρος της δαπάνης. Ωστόσο το νέο φάρμακο αποτελεί σημαντική επένδυση για το σύστημα υγείας συνολικά. Μακροπρόθεσμα θα ωφελήσει το σύστημα υγείας, καθώς προσφέρει σημαντική εξοικονόμηση και βεβαίως θα βελτιώσει την ποιότητα ζωής των ασθενών».\nΜια που μιλάμε για τη φαρμακευτική δαπάνη, η οποία έχει μπει στο στόχαστρο όλων των κυβερνήσεων, θεωρείτε ότι πρέπει να είναι συνδεδεμένη με το ΑΕΠ;\n«Τέτοια απόφαση δεν είναι η ενδεδειγμένη. Για παράδειγμα η Νότιος Αφρική χρειάστηκε να αυξήσει τη φαρμακευτική δαπάνη για να αντιμετωπίσει τα αυξημένα περιστατικά τουAIDS. Αντίστοιχα, στις χώρες του Κόλπου, όπου πάνω από το 40% του ενήλικου πληθυσμού πάσχει από διαβήτη, η δαπάνη προσαρμόστηκε ανάλογα. Επομένως δεν πρέπει να στεκόμαστε σε αριθμητικούς δείκτες. Το βέλτιστο ποσοστό δαπάνης για μια χώρα σχετίζεται αμιγώς με δημογραφικά και επιδημιολογικά κριτήρια».\nΤο καλύτερο ΕΣΥ και ο «εργατικός» υπουργός\nΠοια χώρα πιστεύετε ότι έχει το καλύτερο σύστημα υγείας;\n«Πώς να απαντήσω με μία λέξη; Μπορώ να σας πω όμως ότι ένα καλό σύστημα υγείας πρέπει να έχει τρία στοιχεία: προσβασιμότητα, αποτελεσματικότητα, ικανοποίηση. Το ιαπωνικό σύστημα είναι καλό σε ό,τι αφορά την πρόσβαση των πολιτών αλλά τρομερά ακριβό. Βέβαια, επειδή οι Ιάπωνες ως λαός έχουν διαφορετική κουλτούρα, θεωρώ ότι το σύστημά τους δεν θα μπορούσε να λειτουργήσει σε άλλες χώρες. Το σύστημα υγείας της Βρετανίας είναι αποτελεσματικό, ενώ τον τρίτο παράγοντα, αυτόν της ικανοποίησης των πολιτών, τον συναντάς στη Γαλλία. Επίσης το σύστημα της Γερμανίας, όπου εφαρμόστηκαν τα θεραπευτικά πρωτόκολλα προ δεκαετίας. Αλλη χώρα που έχει κάνει καλή δουλειά είναι η Τουρκία, η οποία πέτυχε μείωση της βρεφικής και της μητρικής θνησιμότητας. Εκεί κάποιες περιοχές είχαν τεράστιο πρόβλημα».\nΤο βράδυ της Πέμπτης συναντηθήκατε με τον έλληνα υπουργό Υγείας. Τι συζητήσατε;\n«Γενικά για τη μεταρρύθμιση, την πρωτοβάθμια περίθαλψη… Πρέπει πάντως να σας πω ότι είναι ενδιαφέρων άνθρωπος. Και πιστέψτε με, έχω γνωρίσει πολλούς υπουργούς Υγείας από πολλές χώρες χωρίς να μπορώ να κάνω αυτόν τον χαρακτηρισμό. Το σημαντικό όμως είναι – πέρα από την επιφάνεια – ότι συζητώντας μαζί του κατάλαβα πως δουλεύει σκληρά και ότι, τουλάχιστον, προσπαθεί».


Λίστα προϊόντων κατά μάρκα Vitabiotics\nVitabiotics - E-EPA, 60 caps\nΚανονική τιμή 25,95 € Τιμή 20,76 € -20%\nΤο συμπλήρωμα διατροφής E-EPA του Dr Tolonen αποτελεί μια εξαιρετικά πλούσια πηγή ωμέγα-3 λιπαρών οξέων. Το ιχθυέλαιο που περιέχει χαρακτηρίζεται από υψηλή καθαρότητα εγγυημένη από τον Dr Tolonen και είναι 4 φορές πιο περιεκτικό σε EPA σε σχέση με τα κοινά ιχθυέλαια - περιεκτικότητα ιχθυελαίου σε EPA 70% έναντι του 18-20% των κοινών ιχθυελαίων που χρησιμοποιούνται στα συμπληρώματα - παρέχοντας 500mg καθαρού EPA με μια μόνο κάψουλα. Τα ωμέγα-3 λιπαρά οξέα παίζουν πολύ σημαντικό ρόλο στη σωστή λειτουργία του εγκεφάλου, την καλή πνευματική υγεία και τη διατήρηση της υγείας της καρδιάς και των αγγείων. Το Ε-EPA έχει αποδειχθεί ότι διατηρεί την εγκεφαλική και καρδιαγγειακή υγεία. Το Ε μπροστά από το EPA σημαίνει ‘’αιθυλικός’’, το οποίο υποδεικνύει ότι το ιχθυέλαιο έχει περάσει από τη διαδικασία της εν κενό απόσταξης και είναι καθαρό.\nΚανονική τιμή 12,55 € Τιμή 10,04 € -20%\nVitabiotics - Wellteen συμπλήρωμα διατροφής εφήβων 30tabs\nΚανονική τιμή 20,45 € Τιμή 16,36 € -20%\nΣυμπλήρωμα διατροφής “υγρού σιδήρου”, βιταμινών και μετάλλων που ενισχύουν τη γενική ευεξία του οργανισμού και την απελευθέρωση ενέργειας.\nΚανονική τιμή 24,20 € Τιμή 19,36 € -20%\nΤο συμπλήρωμα διατροφής JOINTACE Collagen της Vitabiotics περιέχει ανά δύο ταμπλέτες 300mg κολλαγόνου, 1000mg θειικής γλυκοσαμίνης και 100mg θειικής χονδροϊτίνης.\nΚανονική τιμή 15,15 € Τιμή 12,12 € -20%\nΤο JOINTACE Gel της Vitabiotics αποτελεί ένα εξελιγμένο gel για μασάζ στις αρθρώσεις και τους μύες που συνδυάζει την ωφέλιμη δράση της διαλυτής γλυκοσαμίνης και χονδροϊτίνης σε μια λιπόφιλη φόρμουλα με αρωματο-δραστικά αιθέρια έλαια και μινθόλη.\nVitabiotics Jointace Original Chondroitin 30tabs\nΚανονική τιμή 21,45 € Τιμή 17,16 € -20%\nΤο συμπλήρωμα διατροφής JOINTACE Chondroitin της Vitabiotics περιέχει ανά δύο ταμπλέτες 1000mg θειικής γλυκοσαμίνης και 400mg θειικής χονδροϊτίνης. Η θειική γλυκοσαμίνη και η θειική χονδροϊτίνη αποτελούν δομικά συστατικά του χόνδρου των αρθρώσεων. Η θειική γλυκοσαμίνη συμβάλλει στην κινητικότητα και την ευκαμψία των χόνδρων, των συνδέσμων και των τενόντων, ενώ παράλληλα μειώνει τον πόνο μέσω της μείωσης της φλεγμονής στα σημεία αυτά. Η θειική χονδροϊτίνη συμμετέχει στη διατήρηση των λιπαντικών ιδιοτήτων στα υγρά των αρθρώσεων και εμποδίζει τη δράση ένζυμων που διασπούν το χόνδρο, συμβάλλοντας στην κινητικότητα, την ελαστικότητα και την ευκαμψία των αρθρώσεων. Επίσης, είναι ισχυρό αντιφλεγμονώδες και συνεπώς μειώνει τον πόνο στις αρθρώσεις.\nΚανονική τιμή 23,05 € Τιμή 18,44 € -20%\nVitabiotics Jointace Sport 30tabs\nΚανονική τιμή 20,10 € Τιμή 16,08 € -20%\nΤο συμπλήρωμα διατροφής JOINTACE Sport της Vitabiotics περιέχει βρωμελαΐνη, υαλουρονικό οξύ, γλυκοσαμίνη και χονδροϊτίνη, συστατικά με εξειδικευμένη δράση στις αρθρώσεις.\n- Βρωμελαΐνη και υαλουρονικό οξύ για ενισχυμένη φροντίδα των αρθρώσεων\n- Ειδικά σχεδιασμένο για αθλητές και όσους γυμνάζονται\nVitabiotics Menopace Plus Ολοκληρωμένο Συμπλήρωμα για την Εμμηνόπαυση 56tabs\nΚανονική τιμή 29,30 € Τιμή 23,44 € -20%\nYποστήριξη σε γυναίκες που υποφέρουν σε μεγάλο βαθμό από τα συμπτώματα της εμμηνόπαυσης.\nVitabiotics Neurozan Σύνθεση Θρεπτικών Συστατικών για την Υγεία του Εγκεφάλου 30tabs\nΚανονική τιμή 23,70 € Τιμή 18,96 € -20%\nΣυμπλήρωμα διατροφής θρεπτικών συστατικών για την εγκεφαλική λειτουργία. Τα συστατικά του, L-Γλουταμίνη, Ginkgo Biloba, σύμπλεγμα βιταμινών B ,συνένζυμο Q10, βιταμίνες C, Ε και ιχνοστοιχεία, βοηθούν στη διατήρηση της πνευματικής απόδοσης, στην εγκεφαλική λειτουργία, τη μνήμη και την προστασία του εγκεφάλου από τη γήρανση.\nVitabiotics Perfectil Original Τριπλή Δράση, Ολοκληρωμένη Φόρμουλα για Μαλλιά Νύχια & Δέρμα 30tabs\nΚανονική τιμή 16,60 € Τιμή 13,28 € -20%\nΣυμπλήρωμα διατροφής που συμβάλλει στην καλή υγεία μαλλιών, νυχιών και δέρματος. Αυξάνει την ενυδάτωση στο δέρμα, ενώ μειώνει την λιπαρότητα του, συμβάλλει στην μείωση της τριχόπτωσης και της λιπαρότητας των μαλλιών, ενώ αυξάνει την αντοχή τους και βελτιώνει των ρυθμό ανάπτυξης των νυχιών.\nVitabiotics Perfectil Platinum Ολοκληρωμένη Φόρμουλα για Μαλλιά, Νύχια, Δέρμα & Αντιγήρανση 30 tabs\nΤο συμπλήρωμα διατροφής Perfectil Platinum της Vitabiotics παρέχει στον οργανισμό 30 θρεπτικά συστατικά όπως κολλαγόνο, άλφα λιποϊκό οξύ, βιταμίνες, μέταλλα και φυτικά εκχυλίσματα που σύμφωνα με μελέτες μπορούν να συμβάλλουν στην υγεία και την καλή κατάσταση του δέρματος. Το Perfectil Platinum παρέχει κολλαγόνο, το οποίο είναι μια πρωτεΐνη απαραίτητη για τη συνοχή του δέρματος, καθώς και βιταμίνη C, η οποία συμμετέχει στο σχηματισμό του κολλαγόνου. Τα εκχυλίσματα σταφυλιού, πεύκου και Acerolla, οι βιταμίνες C, Ε και τα καροτενοειδή έχουν ισχυρή αντιοξειδωτική δράση και προστατεύουν το δέρμα από οξειδωτικές βλάβες λόγω της ηλιακής ακτινοβολίας, του Νο 1 παράγοντα γήρανσης, χαλάρωσης και δημιουργίας ρυτίδων. Οι προανθοκυανιδίνες στα εκχυλίσματα του σταφυλιού και του πεύκου προστατεύουν επιπλέον το κολλαγόνο και την ελαστίνη και βοηθούν στη σωστή μικροκυκλοφορία του αίματος. Το άλφα λιποϊκό οξύ και η βιταμίνη Ε έχουν σημαντική αντιοξειδωτική και αντιγηραντική δράση στο δέρμα.\nΚανονική τιμή 25,10 € Τιμή 20,08 € -20%\nVitabiotics Perfectil Plus Skin Extra Support, Ολοκληρωμένη Φόρμουλα για Μαλλιά Νύχια & Δέρμα 2x28tabs\nΚανονική τιμή 23,00 € Τιμή 18,40 € -20%\nΤο Perfectil Plus Skin περιλαμβάνει τις μοναδικές ταμπλέτες Perfectil με συστατικά με τριπλή δράση σε μαλλιά, νύχια και δέρμα μαζί με δερμο-θρεπτικές κάψουλες με ωμέγα-3 & 6 λιπαρά οξέα, λυκοπένιο, λουτεΐνη και συνένζυμο Q10 για ακόμα μεγαλύτερη υποστήριξη της υγείας του δέρματος. Το συμπλήρωμα διατροφής Perfectil Plus Skin της Vitabiotics είναι μια μοναδική διπλή συσκευασία που συνδυάζει τις ταμπλέτες Perfectil με τις δερμο-θρεπτικές κάψουλες με ωμέγα-3 & 6 λιπαρά οξέα, λυκοπένιο, λουτεΐνη και συνένζυμο Q10. Οι ταμπλέτες Perfectil περιέχουν τυποποιημένο εκχύλισμα σταφυλιού, βιταμίνες C, Ε και καροτενοειδή που προσφέρουν ισχυρή αντιοξειδωτική προστασία στο δέρμα, προστατεύουν το κολλαγόνο και την ελαστίνη και βοηθούν στην καλή μικροκυκλοφορία του αίματος. Το παντοθενικό οξύ μπορεί να βοηθήσει κατά της ξηροδερμίας, η βιοτίνη, η L-κυστίνη, η βιοτίνη και τα ιχνοστοιχεία, όπως ο σίδηρος, ο ψευδάργυρος και ο χαλκός, συμβάλλουν στην υγιή ανάπτυξη της τρίχας, την υγεία του θύλακα και την αντοχή των μαλλιών. Επιπλέον, ο ψευδάργυρος, ο σίδηρος και η L-κυστίνη συμβάλλουν στην υγεία και την ανάπτυξη των νυχιών. Οι δερμο-θρεπτικές κάψουλες του Perfectil Plus Skin προσφέρουν συστατικά για την ενίσχυση της υγείας του δέρματος. Τα ωμέγα-3 & 6 λιπαρά οξέα βοηθούν στην ακεραιότητα των κυττάρων του δέρματος και στη διατήρησης της φυσικής απόχρωσης του δέρματος. Το λυκοπένιο και η λουτεΐνη παρέχουν ισχυρή προστασία στο δέρμα από τον ήλιο, που είναι ο Νο 1 παράγοντας γήρανσης, χαλάρωσης και δημιουργίας ρυτίδων στο δέρμα και το συνένζυμο Q10 έχει σημαντική αντιοξειδωτική δράση.\nΚανονική τιμή 14,25 € Τιμή 11,40 € -20%\nVitabiotics Pregnacare Plus 56tabs\nΚανονική τιμή 26,25 € Τιμή 21,00 € -20%\nΠολυβιταμινούχο συμπλήρωμα διατροφής για εγκύους σε διπλή συσκευασία που περιλαμβάνει τις ταμπλέτες Pregnacare Original και κάψουλες ωμέγα-3.\nVitabiotics Pregnacare Stretch Mark Cream Φροντίδα του Δέρματος για την Εγκυμοσύνη 100ml\nΚανονική τιμή 13,35 € Τιμή 10,68 € -20%\nEνυδατική κρέμα με φυτικά εκχυλίσματα και βιταμίνες που ενυδατώνουν και φροντίζουν.\nΤο Pregnacare Cream της Vitabiotics αποτελεί μια ενυδατική κρέμα με φυτικά εκχυλίσματα και βιταμίνες που ενυδατώνουν και φροντίζουν το δέρμα κατά τη διάρκεια της εγκυμοσύνης. Η κρέμα Pregnacare περιέχει συστατικά με ενυδατικές, θρεπτικές και επουλωτικές ιδιότητες, συμβάλλοντας στην αποφυγή σχηματισμού ραγάδων και βοηθώντας το διεσταλμένο δέρμα να παραμείνει ελαστικό.\nVitabiotics Ultra Krill Oil 500mg 30caps\nΤο Ultra Krill Oil της Vitabiotics περιέχει 100% καθαρό λάδι κριλ. Το κριλ (Euphausia superba) είναι ένα είδος ζωοπλαγκτόν που μοιάζει με μικρή γαρίδα και θεωρείται μια από τις καλύτερες πηγές ωμέγα-3 λιπαρών οξέων. Τα ωμέγα-3 στο κριλ είναι συνδεδεμένα με φωσφολιπίδια, γεγονός που εξασφαλίζει τη βέλτιστη απορρόφηση και χρησιμοποίησή τους από τον οργανισμό. Τα ωμέγα-3 EPA και DHA που περιέχονται στο κριλ συμβάλλουν στην υγεία της καρδιάς, του εγκεφάλου, των ματιών και των αρθρώσεων. Το λάδι κριλ περιέχει επιπλέον ωμέγα-9 λιπαρά οξέα και ασταξανθίνη, συστατικά που συμβάλλουν επίσης στην υγεία της καρδιάς και τη γενική υγεία.\nVitabiotics Ultra L-Carnitine & ALA 60tabs\nΚανονική τιμή 21,75 € Τιμή 17,40 € -20%\nΤο Ultra L-Carnitine & ALA της Vitabiotics είναι ένας μοναδικός συνδυασμός δύο εξειδικευμένων συστατικών σε βέλτιστες δόσεις, με 200mg L-καρνιτίνη και 50mg ALA (άλφα λιποϊκό οξύ) ανά ταμπλέτα. Η L-καρνιτίνη είναι ένα ζωτικής σημασίας αμινοξύ που συμβάλλει στην παραγωγή ενέργειας, τη μείωση της κόπωσης και τη βελτίωση της αντοχής, της ζωτικότητας και της σωματικής απόδοσης.\nΗ L-καρνιτίνη και το ALA συμβάλλουν επίσης στην υγεία της καρδιάς και του νευρικού συστήματος. Ιδανικό για άτομα με απαιτητικό τρόπο ζωής που θέλουν μέγιστη ενέργεια, αλλά και για όσους θέλουν να φροντίσουν το μυϊκό τους σύστημα, αθλητές ή όσους γυμνάζονται.\nVitabiotics Visionace Συμπλήρωμα Διατροφής για τη Διατήρηση της Καλής Όρασης 30tabs\nΚανονική τιμή 14,85 € Τιμή 11,88 € -20%


ΔΕΙΤΕ: Η Apple παρουσίασε το iOS 8! - Star.gr\nΚΟΣΜΟΣ Δευτέρα, 2 Ιουνίου 2014, 23:15\nΔΕΙΤΕ: Η Apple παρουσίασε το iOS 8!\nΜάθετε με ποιες συσκευές είναι συμβατό\nΗ Apple παρουσίασε στο WWDC 14, τη νέα έκδοση του λειτουργικού συστήματος για φορητές συσκευές της εταιρείας, iOS 8, η οποία θα είναι διαθέσιμη σε όλους το φθινόπωρο!\nΗ νέα έκδοση, είναι επανασχεδιασμένη σε σημεία και διαθέτει δεκάδες βελτιώσεις. Το νέο iOS 8, το οποίο συνεργάζεται άψογα με το OS X, η Apple έχει πραγματοποιήσει πολλές βελτιώσεις, που αφορούν τη λειτουργικότητα.\nΓια παράδειγμα, υπάρχουν διαδραστικές ειδοποιήσεις -σαν αυτές στο OS X- οι οποίες λειτουργούν σε συνδυασμό με εφαρμογές τρίτων -δεν χρειάζεται να κλείσετε μία εφαρμογή για να απαντήσετε σε μηνύματα.\nΓια παράδειγμα μπορείτε να κάνετε "Like" στο Facebook απευθείας από τις ειδοποιήσεις.\nΜπορείτε να επέμβετε στις ειδοποιήσεις απευθείας επίσης από την οθόνη κλειδώματος -κατά την επίσημη παρουσίαση, μία πρόσκληση στο ημερολόγιο έγινε δεκτή χωρίς να ξεκλειδώσει το iPhone.\nΚάνοντας double-tap στο home button, έρχεται στο προσκήνιο ο γνωστός task manager/ switcher, ωστόσο τώρα δείχνει όπως αναφέραμε τις πρόσφατες επαφές του χρήστη επίσης.\nΗ αναζήτηση μέσω Spotlight έχει βελτιωθεί σημαντικά, επιτρέποντας στον χρήστη να ψάχνει για εφαρμογές τόσο στη συσκευή, όσο και σε αυτές που δεν έχει ακόμα ο χρήστης.\nΠεριλαμβάνεται η ποικιλία δυνατοτήτων που συναντήσαμε στο OS X Yosemite, αλλά ακόμα μεγαλύτερη (μπορείτε να ψάχνετε για ταινίες, νέα, φαγητό κ.ά. Το Spotlight επίσης κάνει προτάσεις χρησιμοποιώντας τη Wikipedia.\nΗ εφαρμογή iMessage είναι η εφαρμογή που χρησιμοποιείται περισσότερο στο iOS και είναι βελτιωμένη.\nΟι χρήστες μπορούν να διαχειριστούν αποτελεσματικότερα τους διαλόγους (threads) στο Group messaging.\nΗ λειτουργία αφαίρεσης/ πρόσθεσης συμμετεχόντων στις συζητήσεις είναι επίσης απλή διαδικασία. Μπορούν να προστεθούν μηνύματα ήχο�� ή video, χρησιμοποιώντας μία συντόμευση στην εφαρμογή, με τη βοήθεια της οποίας μπορείτε να κάνετε εγγραφές σε πραγματικό χρόνο (Tap to Talk). Επίσης μπορούν να μοιραστούν την τοποθεσία τους.\nΗ Apple έδειξε επίσης το QuickType, μία τεχνολογία πρόβλεψης κειμένου, σαν αυτή του SwiftKey για ταχύτερη και απλούστερη πληκτρολόγηση.\nΤα Widgets αποτελούν ένα νέο χαρακτηριστικό στη νέα έκδοση του iOS, επιτρέποντας σε εφαρμογές τρίτων να καθορίζουν τα widgets στο κέντρο ειδοποιήσεων. Δεν βρίσκονται ακόμη στη home screen, ωστόσο είναι διαδραστικές.\nΔύο ακόμη νέα χαρακτηριστικά του iOS 8 είναι τα Health και Family Sharing. Το Health είναι ένα νέο mobile app το οποίο συνδέεται με την νέα υπηρεσία καταγραφής υγείας της Apple, Healthkit, η οποία "τραβάει" δεδομένα από εφαρμογές υγείας/ φυσικής κατάστασης τρίτων, και στην οποία μπορούν να έχουν πρόσβαση μόνο επαγγελματίες στον τομέα της υγείας.\nΗ υπηρεσία Family Sharing, είναι ένα ιδιαίτερα σπουδαίο νέο χαρακτηριστικό, αφού για πρώτη φορά η Apple επιτρέπει στην οικογένεια να μοιράζεται αγορές που έχει κάνει στο iTunes, ενώ παράλληλα τα μέλη της μπορούν να μοιράζονται γεγονότα στο ημερολόγιο, στο group messaging κ.ά.\nΕπίσης, ο χρήστης μπορεί να λαμβάνει ειδοποίηση, αν κάποιο μέλος της οικογένειας θέλει άδεια για να έχει πρόσβαση σε κάποια συγκεκριμένη εφαρμογή.\nΗ ψηφιακή βοηθός "Siri" έχει επίσης βελτιωθεί στο iOS 8, και μπορείτε να την ενεργοποιήσετε με μία απλή, φωνητική εντολή όπως "hey Siri".\nH Siri ενσωματώνει τις δυνατότητες αναγνώρισης τραγουδιών του Shazam και σας επιτρέπει να πραγματοποιείτε αγορές στο iTunes. Και αφού αναφερθήκαμε στο iTunes, στο App Store για συσκευές iOS, η Apple έχει προσθέσει τη δυνατότητα "preview" εφαρμογών, ενώ επιτρέπει την αγορά τους με έκπτωση αν αποτελούν μέρος ενός bundle.\nΤο TestFlight, είναι ένα νέο χαρακτηριστικό για developers, που τους επιτρέπει να επικοινωνούν με χρήστες του iOS, ώστε να λάβουν μέρος στο beta testing της εφαρμογής που ετοιμάζουν, προτού βεβαίως την διαθέσουν μέσω του App Store.\nΕπανερχόμενοι στα νέα χαρακτηριστικά του iOS, να αναφέρουμε ότι η νέα υπηρεσία file sharing iCloud Drive, αποτελεί επίσης ένα βασικό χαρακτηριστικό του iOS, όπως συμβαίνει και με το OS X.\nΜε το iCloud Drive μπορείτε να εργαστείτε πάνω σε οποιοδήποτε αρχείο, οπουδήποτε, όποια συσκευή και να χρησιμοποιείτε. Αυτό σημαίνει ότι μπορείτε να ξεκινήσετε να εργάζεστε πάνω σε παρουσιάσεις, σε εικόνες, σε PDFs, σε έγγραφα - απευθείας στο iCloud χρησιμοποιώντας τον Mac ή το PC σας. Τα πρώτα 5GB είναι δωρεάν. 20GB χώρου θα σας κοστίσουν $0.99 το μήνα, ενώ 200GB θα κοστίσουν $3.99 το μήνα.\nΝα σημειωθεί ότι τo iOS 8 είναι συμβατό με τις συσκευές iPhone 4s, iPhone 5, iPhone 5c, iPhone 5s, iPod Touch 5th Generation, iPad 2, iPad with Retina display, iPad Air, iPad mini και iPad mini με Retina Display.


Χαλκιδική: Το «χτύπημα» της φονικής καταιγίδας μέσα από ΙΧ\nΤο «χτύπημα» της φονικής καταιγίδας στη Χαλκιδική κατέγραψε οδηγός αυτοκινήτου, ενώ ακολουθούσε τη διαδρομή Σίλατα-Καλλικράτεια.\nΣύμφωνα με το kallikrateia.gr οι επιβάτες του ΙΧ είπαν:\n«Ήταν ο,τι πιο τρομακτικό έχουμε ζήσει. Ξεκίνησε κυριολεκτικά μέσα σε λίγα δευτερόλεπτα, δε μπορούσαμε να δούμε ούτε στα 2 μέτρα και νομίζαμε ότι θα τουμπάρει το αυτοκίνητο από τον αέρα. Κάποιοι από τους επιβάτες πανικοβλήθηκαν και για αυτό συνεχίσαμε τη διαδρομή στην προσπάθεια μας να περάσουμε την καταιγίδα. Ευτυχώς ο οδηγός μας γνώριζε το δρόμο. Θα μπορούσαμε να έχουμε χτυπηθεί από δέντρα που έπεσαν στο οδόστρωμα, από κεραυνό ή από μπάζα που χτυπούσαν το αμάξι. Σωθήκαμε από θαύμα!».\n* Ετικέτες Θέματος: #Ειδήσεις #Ελλάδα #Χαλκιδική #χτύπημα #φονικής #καταιγίδας #μέσα #inforumgr\nΧαλκιδική: Το «χτύπημα» της φονικής καταιγίδας μέσα από ΙΧ :: Σχόλια


Χριστιανική Στέγη Καλαμάτας: Συνεχίζονται τα γεύματα ένα Σαββατοκύριακο κάθε μήνα σε άπορους συμπολίτες μας - Messinia Live\nΧριστιανική Στέγη Καλαμάτας: Προσφέρει γεύματα ένα Σαββατοκύριακο κάθε μήνα στους δικαιούχους του Δημοτικού Εστιατορίου\nΣτην Οικονομική Επιτροπή του Δήμου Καλαμάτας πρόκειται να συζητηθεί αύριο στη 1 το μεσημέρι, η αποδοχή της Δωρεάς εκ μέρους της Χριστιανικής Στέγης Καλαμάτας για γεύματα ένα Σαββατοκύριακο κάθε μήνα για όλο το 2018, στους δικαιούχους του Δημοτικού Εστιατορίου Καλαμάτας, που βρίσκεται στο Α’ ΚΑΠΗ Καλαμάτας.\nΜε αίτησή της η Χριστιανική Στέγη στις 6/12/2017 προσφέρει στο Δημοτικό Εστιατόριο συσσίτιο ένα Σαββατοκύριακο τον μήνα για όλη τη χρονιά.\nΝα σημειωθεί ότι ήδη από το 2013 η Χριστιανική Στέγη Καλαμάτας έχει ξεκινήσει αυτή την πρωτοβουλία, στηρίζοντας με αυτό τον τρόπο άπορους συμπολίτες μας. Τα γεύματα παρέχονται 12 Σαββατοκύριακα τον χρόνο.\nRelated Items:ΔΗΜΟΣ ΚΑΛΑΜΑΤΑΣ, ΔΗΜΟΤΙΚΟ ΕΣΤΙΑΤΟΡΙΟ, ΔΩΡΕΑΝ ΓΕΥΜΑΤΑ, οικονομική επιτροπή Καλαμάτας, ΧΡΙΣΤΙΑΝΙΚΗ ΣΤΕΓΗ ΚΑΛΑΜΑΤΑΣ\nΤάσος Νίαρχος: Προτάσεις για τη Δακοκτονία


Παγκόσμιο πρωτάθλημα καλλιτεχνικού πατινάζ 2015 – Σαγκάη | Sakafiora\nΠαγκόσμιο πρωτάθλημα καλλιτεχνικού πατινάζ 2015 – Σαγκάη\tFiled under: Καλλιτεχνικό Πατινάζ — sakafiora @ 9:29 μμ Άνδρες\nΕλπίζουμε να παρακολουθήσουμε καλύτερο πατινάζ από το Πανευρωπαϊκό πρωτάθλημα καθώς στο παγκόσμιο ανεβαίνει το επίπεδο. Φαβορί θεωρούνται ο Ιάπωνας Yuzuru Hanyu με καλύτερη φετεινή απόδοση 288,16 και πρώτη θέση στο Grand Prix και ο Denis Ten από το Καζακστάν που κέρδισε το Τεσσάρων Ηπείρων με καλύτερη απόδοση 289.46. Ο Ισπανός Javier Fernandez που κέρδισε το Πανευρωπαϊκό, θα χρειαστεί να προσπαθήσει περισσότερο από ό,τι στο Πανευρωπαϊκό για να τους συναγωνιστεί. Έχοντας υπόψιν ότι ο Denis Ten δεν έχει και την πιο σταθερή απόδοση, η υπόθεση μετάλλιο παραμένει ανοιχτή για αρκετούς αθλητές, όπως ο Αμερικανός Joshua Farris (δεύτερη θέση στο Τεσσάρων Ηπείρων), ο Κινέζος Han Yan (τρίτος στο Τεσσάρων Ηπείρων) και οι Ρώσοι Maxim Kovtun και Sergei Voronov. Θα έχουμε τα μάτια μας ανοιχτά φυσικά και για τον Τσέχο Michal Brezina, τον Γάλλο Florent Amodio, τον Γερμανό Peter Liebers, τον Alexei BYCHENKO (Ισραήλ), τον Alexander Majorov (Σουηδία), τον Jason Brown και τον Adam Rippon (USA) καθώς και τον Misha Ge (Αζερμπαϊτζάν).\nΣτο αγώνισμα των γυναικών το επίπεδο έχει ανέβει πολύ και ο ανταγωνισμός είναι μεγάλος. Έχουμε πολλές και φανταστικές αθλήτριες που θα δώσουν τον καλύτερο ευατό τους για ένα μετάλλιο.\nΤον πρώτο λόγο θα έχουν λογικά οι Ρωσίδες, μένει να δούμε ποιό μετάλλιο θα πάρει η κάθε μια : η Elizaveta Tuktamysheva που μας άφησε με ανοιχτό το στόμα στο Πανευρωπαϊκό και στο Grand Prix παίρνοντας και στα δύο την πρώτη θέση, η Elena Radionova (δεύτερη στο πανευρωπαϊκό και τρίτη στο Grand Prix) και η Anna Pogorilaya (τρίτη στο πανευρωπαϊκό). Από κει και πέρα, θα πρέπει να υπολογίζουμε και τις Αμερικανίδες Ashley Wagner, Polina Edmunds (πρώτη θέση στο τεσσάρων ηπείρων) και Gracie Gold, την Ιαπωνέζα Satoko Miyahara και την Κινέζα Zijun Li. Συμμετέχουν και οι παλιές γνώριμες Kiira Korpi (Φινλανδία), Mae Berenice Meite (Γαλλία), Elene Gedevanishvili (Γεωργία), Joshi Helgesson (Σουηδία).\nΟι Καναδοί Meagan Duhamel/Eric Radford έδειξαν ότι βρίσκονται σε τέλεια φόρμα στο πρωτάθλημα τεσσάρων ηπείρων και αναμένεται να κάνουν περίπατο στο παγκόσμιο αν διατηρήσουν αυτή την απόδοση. Υποψήφιοι για τα υπόλοιπα μετάλλια οι Ρώσοι Yuko Kavaguti/Alexander Smirnov, που κέρδισαν το πανευρωπαϊκό, οι Κινέζοι Qing Pang/Jian Tong, Cheng Peng/Hao και Zhang Wenjing Sui/Cong Han. Θα πρέπει να υπολογίζουμε και τους Ρώσους Evgenia Tarasova/Vladimir Morozov και Kristina Astakhova/Alexei Rogonov, και τους Αμερικανούς Alexa Scimeca/Chris Knierim και Haven Denney/Brandon Frazier, καθώς και τους Καναδούς Lubov Iliushechkina/Dylan Moscovitch. Επίσης τους Γάλλους Vanessa James / Morgan Cipres, τους Ιταλούς Valentina Marchei / Ondrej Hotarek, και τους Ρώσους Evgenia Tarasova / Vladimir Morozov.\nΕδώ φαβορί είναι φυσικά οι Καναδοί Kaitlyn Weaver/Andrew Poje που έρχονται με την πρώτη θέση του Grand Prix. Για μια θέση στο πόντιουμ υπολογίζουμε τους Γάλλους Gabriella Papadakis/Guillaume Cizeron, τους Αμερικανούς Madison Chock/Evan Bates (αργυρό στο Grand Prix και στο τεσσάρων ηπείρων) καθώς και τους αγαπημένους μας Ιταλούς Anna Cappellini/Luca Lanotte. Επίσης οι Αμερικανοί Maia Shibutani/Alex Shibutani, οι Ρώσοι Elena Ilinykh/Ruslan Zhiganshin και Alexandra Stepanova/Ivan Bukin, καθώς και οι Αμερικανοί Madison Hubbell/Zachary Donohue.\nΜε ενδιαφέρον περιμένουμε να δούμε και τα προγράμματα των Καναδών Piper Gilles / Paul Poirier, των Γερμανών Nelli Zhiganshina / Alexander Gazsi, και των Άγγλων Penny Coomes / Nicholas Buckland.\nTo πρόγραμμα των αγώνων σε ώρες Σαγκάης και Ελλάδας : Ημέρα\nTo τηλεοπτικό πρόγραμμα ΝΕΡΙΤ PLUS KAI NHD http://program.nerit.gr/search.asp (αναρτήθηκε πρώτη φορά στην ώρα του, ξεχειλίζω από αισιοδοξία, αν μεταδίδει κι ο Κωστάλας θα τηλεφωνήσω για συγχαρητήρια): , Ημέρα\nΧορός στον πάγο – σύντομο πρόγραμμα (M)\nΖευγάρια – ελεύθερο πρόγραμμα (Z)\nΓυναίκες – σύντομο πρόγραμμα M)\nΆνδρες – σύντομο πρόγραμμα (Z)\nΧορός στον πάγο – ελεύθερο πρόγραμμα (M)\nΆνδρες – ελεύθερο πρόγραμμα (Z)\nΓυναίκες – ελεύθερο πρόγραμμα (M)


Ρεβάνς για τον 3ο γύρο των προκριματικών του Τσάμπιονς Λιγκ.\nΗ Σέλτικ βρίσκεταια με την πλάτη στον τοίχο αφού στον 1ο αγώνα στην Βαρσωβία είχε χάσει με 4-1.Οι πολωνοί προηγήθηκαν νωρίς στο ημίχρονο με 2-1 ενώ στο 44' η Σέλτικ έμεινε και με παίχτη λιγότερο αφού αποβλήθηκε ο Αμπρόουζ.Στο 2ο ημίχρονο οι Πολωνοί πίεσαν και κατάφεραν να πετύχουν άλλα 2 γκολ προς το τέλος με τους Ζίρο και Κοζέτσκι.\nΜετά την ήττα στην Πολωνία ήρθε και η συντριβή από την Τότεναμ με 6-1 σε φιλική αναμέτρηση σε έναν αγώνα που έπαιζαν οι παγκίτες.\nΑπό την άλλη η Λέγκια θα πάει στην Σκωτία με το μυαλό στα μετόπισθεν για να προφυλάξει το σκορ του πρώτου αγώνα.Οι Πολωνοί ξέρουν ότι η Σέλτικ είναι πολύ δυνατή στην έδρα τους και όπως είπε ο προπονητής τους Μπεργκ τίποτα δεν έχει τελειώσει από τον πρώτο αγώνα.\nΑπουσίες η Λέγκια δεν έχει ενώ από την Σέλτικ θα λείψει ο τιμωρημένος Αμπρόουζ που αντίκρυσε την κόκκινη κάρτα στον πρώτο αγώνα και ο Μπράουν.\nΑν και μοιάζει ακατόρθωτο για την Σέλτικ να ανατρέψει το σκορ του πρώτου αγώνα πιστεύω ότι θα πιέσουν από την αρχή τους ματς και θα καταφέρουν να πάρουν τουλάχιστον την νίκη έστω και με ένα γκολ διαφορά.


19 Δεκεμβρίου, 2018 19 Δεκεμβρίου, 2018 Lesvosnews.gr\nΣτο πλαίσιο της παγκόσμιας τάσης που υπαγορεύει τη στροφή στα localspirits και της αξιοποίησής τους στobar, τα περίφημαpremiumελληνικά αποστάγματα Τσίπουρο Δεκαράκι Μοσχάτο, ΟύζοΠλωμαρίου Άδολο και M DRY Mastihaπρωταγωνίστησαν και φέτος στο 9ο Athens Bar Show που διοργανώθηκε με μεγάλη επιτυχία και συμμετοχή bartenders και επαγγελματιών του bar, στις 6 και 7 Νοεμβρίου στην Τεχνόπολη στο Γκάζι.\nΔιάσημοι bartendersκαι επαγγελματίες του bar -oι συμμετοχές φέτος ξεπέρασαν κάθε προηγούμενο καθιστώντας το AthensBarShow ως ένα από τα πιο πετυχημένα του είδους σε ευρωπαϊκό επίπεδο- πραγματοποίησαν masterclassesκαι workshops για cocktail δημιουργίες, όπως ο καταξιωμένος bartender Διονύσης Πολάτος (IpitouTheBar/ FincaVigia). Την πρώτη μέρα, 6/11, οι ευφάνταστες δημιουργίες του στα masterclassesμε Τσίπουρο Δεκαράκι Μοσχάτο και M DRY Mastiha κέρδισαν τις γευστικές εντυπώσεις όσων τα παρακολούθησαν. Το ίδιο βράδυ στο IpitouTheBar, διοργανώθηκε Local Spirits Night, με τουςbartendersΔιονύση Πολάτο και Μιχάλη Μποτωνάκη(BohemeBar),οι οποίοι σέρβιραν cocktails με τα premiumlocalspiritsΔεκαράκι Μοσχάτο, Ούζο ΠλωμαρίουΆδολο και M DRY Mastiha, από έναν ειδικό κατάλογο φτιαγμένο αποκλειστικά για την βραδιά! Τη δεύτερη ημέρα 7/11, οι καταξιωμένοι bartenders Διονύσης Πολάτος, Μιχάλης Μποτωνάκης και Σάκης Παπαγιάννης (BitterSweetBar) έδωσαν ομιλία με θέμα «Πώς να χρησιμοποιήσετε τοπικά υλικά στο μπαρ σας για να κάνετε τη διαφορά», δίνοντας tips για το πώς μπορούν να αξιοποιηθούν τα ελληνικά αποστάγματα σε μοντέρνες και all-time συνταγές cocktail.\nΌμως το ελληνικό απόσταγμα Ούζο Πλωμαρίου Άδολο, που χρόνια τώρα αποτελεί άξιο πρεσβευτή των ελληνικών premiumαποσταγμάτων,ταξίδεψε λίγες μέρες πριν ως το Βερολίνο για να συμμετάσχει στο Bar ConventBerlin 2018, που διοργανώθηκε στις 8-10 Οκτωβρίου. Πρόκειται για το μεγαλύτερο tradeshow στοspiritsindustry σε ευρωπαϊκό και διεθνές επίπεδο, που φέτος δέχθηκε περισσότερους από 14.500 επισκέπτες από όλο τον κόσμο. Στο περίπτερό μας οι επισκέπτες είχαν την δυνατότητα να μάθουν τα πάντα για την τέχνη της απόσταξης τουpremiumαποστάγματος από την MasterDistiller της Ποτοποιίας κα. Μαρούσα Τσαχάκη, ενώ παράλληλα είχαν και την ευκαιρία να γευτούν το Ούζο Πλωμαρίου Άδολο είτε ως aperitif, είτε σε ευφάνταστα cocktails, παίρνοντας μια πρώτη γεύση της διεθνούς τάσης που θέλει την αξιοποίηση των τοπικών spirit στο bar. Τάση που τα αποστάγματα της Ποτοποιίας Πλωμαρίου υποστηρίζουν με τον γευστικό και όλο άρωμα Αιγαίου χαρακτήρα τους, προσφέροντας μια διαφορετική πρόταση.\nΤο Δεκαράκι Μοσχάτο είναι το πρώτο μόνο ποικιλιακό τσίπουρο που αποτελεί προϊόν απόσταξης μόνο από Μοσχάτο Τυρνάβου, λαμβάνοντας έτσι στο μέγιστο τα ποιοτικά και αρωματικά χαρακτηριστικά της εκλεκτής αυτής ποικιλίας. Τα στέμφυλα του Μοσχάτου υπογράφουν με το μοναδικό άρωμά τους το απόσταγμα, ενώ η πολλαπλή επαναπόσταξη σε χάλκινους άμβυκες τελειοποιεί το τελικό προϊόν, χαρίζοντάς του άριστη ποιότητα. Ένα απόσταγμα-διαμάντι, χωρίς γλυκάνισο, με αλκοολικό βαθμό 40% Vol, του οποίου η ιδιαίτερη ταυτότητα αναδεικνύεται σε κάθε γουλιά.\nΗ M DRY MASTIHA, είναι το πρώτο Premium ποτό Μαστίχας που δεν είναι λικέρ. Με το μότο «lesssugar, uniquetaste», με το πλούσιο άρωμα της αυθεντικής Μαστίχας Χίου και χαμηλή περιεκτικότητα σε ζάχαρη, η M DRY Mastiha αποτελεί ένα από τα πιο hottrends της εποχής. Ένα εξαιρετικό εργαλείο στα χέρια των bartenders, με απεριόριστες δυνατότητες συνδυασμών για τη δημιουργία ξεχωριστών cocktails, με φινέτσα, κοσμοπολίτικο αέρα και άρωμα Μεσογείου, η Μ DRYMastihaέχει κατακτήσει τη μπάρα, αλλά και τις καρδιές μας.


Ταξική Πτέρυγα: Αποκριά:Η διαχρονική ανατροπή της τάξης\nΑποκριά:Η διαχρονική ανατροπή της τάξης\nΕτσι, η Αποκριά αποτελεί μέχρι σήμερα, πραγματικά, ένα εθιμικό «μνημείο» για τους λαογράφους (ακριβώς γιατί δε νοθεύτηκε από το χριστιανισμό) και, σε κάθε περίπτωση, μια λυτρωτική «όαση» για το λαό, ο οποίος επιμένει, παρά και ενάντια, ορισμένες φορές, στα ξένα πρότυπα του καρναβαλιού, να εκφράζει τις αγωνίες και τις ελπίδες του με την ανατρεπτική, χιουμοριστική, αθυρόστομη και «μαγική» διάθεση αυτών των ημερών. Αναβιώνοντας, μάλιστα - και χάρη στους τοπικούς πολιτιστικούς συλλόγους ανά την Ελλάδα - τελετουργικά της γιορτής, που είτε είχαν ξεχαστεί στο πέρασμα του χρόνου, είτε είχαν χάσει την παλιά τους αίγλη. Προσδίδοντας με αυτόν τον τρόπο στην Αποκριά ακόμη ένα σημειολογικό στίγμα, σύγχρονο αυτή τη φορά, αλλά σε άμεση συνάρτηση με το πνεύμα της γιορτής, δηλαδή τη λανθάνουσα επιμονή του λαού μας να αντιστέκεται στην πλαστή, ψεύτικη, εμπορευματοποιημένη αντίληψη για τη διασκέδαση, την ψυχαγωγία και τον πολιτισμό εν γένει.\nΣτο βαθμό που κυριαρχούν τα μαγικά στοιχεία της γιορτής, η Αποκριά αποτελεί και μια συμβολική νίκη όχι μόνο ενάντια στην εξουσία, αλλά ακόμη και στο θάνατο. Οπως σημειώνει η λαογράφος -εθνολόγος Μιράντα Τερζοπούλου («Επτά ημέρες», «Καθημερινή» 1/3/98), «η ιδέα του θανάτου που υπόκειται σ' όλη την αποκριάτικη λατρευτική δράση - της οποίας μάλιστα οι περισσότερες εκδηλώσεις διεξάγονται στο ύπαιθρο, πάνω στο νωπό, λόγω της εποχής, χώμα - αναδεικνύει τον πολύσημο συμβολισμό της ίδιας της γης, ως υποδοχέα των νεκρών σωμάτων αλλά και ως μήτρας και τροφοδότριας κάθε μορφής ζωής. Η ταύτιση της γονιμότητάς της με τη γυναικεία γονιμότητα δίνει τη βάση για μια σειρά μιμικών παραστάσεων με το διφορούμενο θέμα όργωμα-συνουσία. Αλέτρι, υνί και φαλλός, ταυτόσημα, είναι πρωταγωνιστικά σύμβολα του ελληνικού καρναβαλιού, τόσο ως θεατρικά εξαρτήματα των μεταμφιεσμένων όσο και ως θέμα των αδόμενων τραγουδιών, δίνοντας μέσα από το συνταυτισμό φύσης- ανθρώπων μια υπόσχεση γονιμότητας και αιωνιότητας... Η συμφιλίωση με το θάνατο δίνει στους ανθρώπους την αίσθηση μιας απεριόριστης υπαρξιακής ελευθερίας, που πρώτα απ' όλα εκδηλώνεται ως αμφισβήτηση κάθε κοσμικής και θρησκευτικής εξουσίας».\nΟ Διόνυσος και η τσίκνα\nΗ παγανιστική ελευθεριότητα της Αποκριάς ταυτίζεται με το Φλεβάρη στις πιο παλιές ιστορικές πηγές που έχουν ανιχνευτεί. Αυτό το μήνα, τον Ανθεστηριώνα, όπως τον έλεγαν οι αρχαίοι Ελληνες, γιόρταζαν τα τριήμερα Ανθεστήρια, προς τιμήν του Διονύσου, του κατεξοχήν θεού του γλεντιού. Τα Ανθεστήρια γιορτάζονταν με πομπή στην οποία οι συμμετέχοντες-«ακόλουθοι» του θεού, οι Σάτυροι, κρατούσαν άνθη, τραγουδούσαν και έκαναν περιπαιχτικά και σατιρικά σχόλια, τα σκώμματα, φορώντας προσωπίδες.\nΑναλόγως γιόρταζαν οι Ρωμαίοι τα Σατουρνάλια προς τιμήν του Κρόνου, προστάτη της αμπέλου. Το 217 π.Χ., η γιορτή καθιερώθηκε ως επίσημη αργία με δημόσια συμπόσια. Υπήρχε ο «βασιλιάς» των μεταμφιεσμένων (κάτι σαν τον σημερινό Καρνάβαλο) που έμπαινε στην κορυφή της πομπής των συμποσιαστών, μεταξύ των οποίων είχαν δικαίωμα να βρίσκονται και οι δούλοι.\nΟι Βυζαντινοί γλεντούσαν και μασκαρεύονταν στα Κούλουμα και στις Καλένδες, αντλώντας στοιχεία από τα Σατουρνάλια και Λουπερκάλια (προς τιμήν του Φαύνου, τραγο-θεού, προστάτη της γονιμότητας).\nΕίναι φανερό πως τα νεοελληνικά ήθη και έθιμα της Αποκριάς αποτελούν μια σύνθεση των παραπάνω και πολλών ακόμη τελετών και οι απαρχές τους χάνονται στην προϊστορία. Παρακάτω θα αναφέρουμε μερικά ενδεικτικά κομμάτια που συνθέτουν αυτό το «παζλ» της Αποκριάς.\nΣτην Κύπρο η Αποκριά λεγόταν «Σήκωσες», επειδή όλη τη βδομάδα, και ιδίως την Τσικνοπέμπτη, η τσίκνα των ψημένων κρεάτων «σηκωνόταν»... στους ουράνιους θεούς. Οι Κεφαλονίτες είχαν το γαϊτανάκι του Μάσκαρα, φορούσαν προβάτινες προσωπίδες, κουδούνια και άλλες Μασκαρίες και έδιναν ακόμη και παραστάσεις στο δρόμο με ηθοποιούς τους κατοίκους των χωριών. Στη Ζάκυνθο υπήρχε μεγάλη, αυτοσχέδια, προφορική παράδοση των τοπικών θεατρικών δρώμενων, των Ζακυνθινών Ομιλιών. Η Μυτιλήνη είχε τις Μουτσούνες, τους κουδουνάτους θιάσους που ελευθεροστομούσαν, αλλά έπαιζαν και σκηνές του «Ερωτόκριτου», της «Θυσίας του Αβραάμ» και άλλων δραμάτων.\nΣτη Θήβα, στην Κορινθία και το Μαραθώνα αναπαρίσταναν το Βλάχικο Γάμο, έθιμο οι ρίζες του οποίου χάνονται σε θρακικές αποκριάτικες τελετές. Στη Σκύρο έσερναν τα Διονυσιακά «εξ αμάξης» οι Νυφάδες και ο Γέρος. Ο χορός και το τραγούδι της Κοκάλας είχαν ιδιαίτερη παράδοση στην Αττική, στη Θεσσαλία και αλλού: «Εστειλα τον άντρα μου / να πάρει κρέας / και του δώσαν μια κοκάλα / και τη βάζω στην τσουκάλα. / Τήνε βράζω και δε βράζει / πέντε μέρες τήνε βράζω / στις οκτώ την κατεβάζω. / Να και μου 'ρχεται ένας φίλος/ της γειτόνισσας ο σκύλος / και μ' αρπάζει την κοκάλα / και μ' αφήνει την τσουκάλα».\nΣτη Σίφνο λέγανε τα Ξίκολα, τραγούδια, όπως το παρακάτω: «Κουτσός στον κάμπο έτρεχε / να φτάσει καβαλάρη / κι ο καβαλάρης του 'λεγε / να ζήσεις παλικάρι. / Στραβός βελόνα γύρευε / μέσα στον αχυρώνα / κι ένας κουφός του έλεγε / την άκουσα που βρόντα». Στη Χίο κυριαρχούσαν οι Καρκαλούες, οι άντρες μεταμφιεσμένοι σε γυναίκες, ενώ στη Μύκονο χόρευαν το γαϊτανάκι και την Καμήλα.\nΟ πρόσφυγας... «Καλόγερος»\nΣτη Μακεδονία, ιδιαίτερα στα χωριά των Σερρών και της Δράμας που εγκαταστάθηκαν οι πρόσφυγες της Ανατολικής Ρωμυλίας, «εγκαταστάθηκε» μαζί τους και ο Καλόγερος, το αποκριάτικο έθιμό τους. Σε αυτό συμμετέχουν μόνο άνδρες και υποδύονται διάφορους ρόλους (Βασιλές, Βασίλισσα, Βασιλόπουλο, Κορίτσα, Ζευγολάτης, Σιδεράς, Ψωμάς, Μπαρμπέρης, Δαμαλάκια, τα παλικάρια που σέρνουν το άροτρο για την ιερή γονιμοποίηση της γης κ.ά.). Παλιά, ο ρόλος του Καλόγερου ήταν κληρονομικό δικαίωμα μιας οικογένειας, το οποίο όμως σήμερα έχει ατονήσει. Επικεφαλής του δρώμενου, ο Καλόγερος, με τη συνοδεία μουσικής, ξεκινά την τελετουργική επίσκεψη στα σπίτια του χωριού (βλ. Α. Ρέκλος, «Επτά Ημέρες» 1/3/98). Οποιον προλάβει στο διάβα του τον λασπώνει με ένα σφουγγάρι που κρατά. Στα σπίτια οι νοικοκυρές ραίνουν τον Καλόγερο με στάρι, κριθάρι και άλλους σπόρους και ανταλλάσσουν μαζί του ευχές για καλή παραγωγή. Το Βασιλόπουλο βάζει κρασί σε ένα ποτήρι, το δίνει στον Βασιλέ κι αυτός στον νοικοκύρη. Το έθιμο περιλαμβάνει και αναπαράσταση οργώματος.\nΗ φετιχοποίηση του φαλλικού συμβόλου\nΤο Μπουρανί στον Τύρναβο είναι πιθανό να αποτελεί την τοπική εκδοχή των αρχαίων βακχικών συμποσίων. Σε κάθε περίπτωση, αποτελεί την πλέον αθυρόστομη, συμβολική και φαλλική αποκριάτικη τελετή που επιβίωσε μέχρι τις μέρες μας. Το μπουρανί είναι το φαγητό της Καθαρής Δευτέρας, μια χορτόσουπα χωρίς λάδι, το μαγείρεμα της οποίας συνοδεύεται με άσεμνα πειράγματα και τραγούδια. Κεντρικό σύμβολο του εθίμου είναι ο φαλλός σε διάφορες μορφές, σύμβολο, το οποίο, όπως είπαμε, εκφράζει την ανάγκη επίκλησης των «μαγικών» δυνάμεων της γης για να «γεννήσει». Αρχικά στο έθιμο συμμετείχαν μόνο άνδρες, αλλά σήμερα συμμετέχουν και γυναίκες, ενώ τις μέρες αυτές ο Τύρναβος τραβάει το ενδιαφέρον χιλιάδων επισκεπτών που θέλουν να δουν από κοντά τι είναι αυτό που κάνει άλλους επισκέπτες να το βάζουν στα πόδια επειδή δεν αντέχουν τόση ελευθεριότητα. Για ευνόητους λόγους, αυτή την ελευθεριότητα δεν την άντεχαν ούτε οι δικτατορίες που πλήγωσαν την Ελλάδα τον 20ό αιώνα. Και η μεταξική δικτατορία και η χούντα των απριλιανών απαγόρευσαν τα φαλλικά σύμβολα του Μπουρανιού, τα τραγούδια και όσες εκδηλώσεις του είχαν το «σπέρμα» της «ακολασίας», δηλαδή όλες. Μάλιστα, όπως αναφέρει ο Αλ. Ζούκος («Επτά Ημέρες» 1/3/98), ο αστυνομικός Μπαθρέλος «σακάτεψε αρκετούς Τυρναβίτες στο ξύλο προκειμένου να "επιστρέψουν στα ελληνοχριστιανικά ιδεώδη"»...\nΗ τελετή ξεκινούσε τη μικρή αποκριά. Στις γειτονιές έφτιαχναν το φανό από πέτρες που πάνω τους έκαιγαν ξερόκλαδα και ρίζες από φασκόμηλο. Κάθε γειτονιά προσπαθούσε να έχει τον καλύτερο φανό, γύρω από τον οποίο θα γλεντούσαν. Εθιμο του Φανού είναι και η «χάσκα». Από μια κλωστή έδεναν ένα βραστό αυγό, το γυρνούσαν δυνατά και όλοι προσπαθούσαν να το πιάσουν με το στόμα και να το φάνε. Το έθιμο συναντάται και στον Τύρναβο, με τη διαφορά ότι από το σκοινί έδεναν το ομοίωμα ενός φαλλού που επίσης προσπαθούσαν να πιάσουν με το στόμα. Κεντρικά πρόσωπα στον Φανό ήταν οι τραγουδιστάδες, οι οποίοι, εκτός από δημοτικά, τραγουδούσαν και σατιρικά, αλλά και «πονηρά» τραγούδια.


5 μπλούζες που έγιναν στάμπα στην εφηβεία μας - RatPack.gr\nSTYLE | 23/07/2017\n5 μπλούζες που έγιναν στάμπα στην εφηβεία μας\nΤις φορούσαμε μέχρι να γίνουν ένα με το δέρμα μας.\nΣτη ντουλάπα μου έχω μία ξεχωριστή γωνιά, η οποία έχει και μια ξεχωριστή θέση στην καρδιά μου. Έχω φτιάξει έναν ειδικό χώρο που μοιάζει με «μνημείο» ενδυματολογικής κληρονομιάς από τα χρόνια της νιότης, της εφηβείας, της ανεμελιάς και της ροκιάς.\nΠέντε μπλούζες, η καθεμιά με τη δική της ιστορία, με τη δική της στάμπα να την διακρίνει και να αποτελεί τη σφραγίδα σε διαφορετικές περιόδους, στιγμές, φάσεις, αναμνήσεις, συναισθήματα και εικόνες της ζωής και της εφηβείας. Να με ακολουθούν σε βόλτες, εκδρομές, ξενύχτια, συναυλίες, ραντεβού, να με μεγαλώνουν όσο μεγαλώνω.\nΑκόμη κι αν μίκρυνε η συχνότητα των φορών που τις… φορούσα, ποτέ μα ποτέ δεν ξεθώριασε η στάμπα τους, ποτέ μα ποτέ δεν σταμάτησαν να εκφράζουν την εφηβεία μου και να παραμένουν αποτυπωμένες στο μυαλό μου, θυμίζοντάς μου ότι όσο κι αν μεγαλώνω, οφείλω ένα κομμάτι του εαυτού μου σε αυτές τις μπλούζες και όσα πρέσβευαν πάνω τους και μέσα μου.\nΚι εσύ Ramones; Κι εγώ Ramones!\nΤα «παιδιά» της γενιάς μου και πίσω, θα μπορούν εύκολα να καταλάβουν πώς είναι να έχεις μεγαλώσει με Ramones, όπως επίσης τι σημαίνει να έχεις μία, δύο, τρεις διαφορετικές μπλούζες Ramones. Ναι, αυτή που σήμερα φορά και η κουτσή Μαρία για να βγει στο σκυλάδικο να τραγουδήσει και νομίζει ότι πρόκειται για μάρκα και όχι για συγκρότημα. Θυμάμαι πόσο μου την έσπασε αυτό. Τόσο, που ενώ άκουγα φανατικά Ramones δεν είχα ούτε μία μπλούζα! Μέχρι που απηύδησα, είπα πως το να πάω κόντρα στο εμπορευματοποιημένο ρεύμα δεν θα ωφελήσει πουθενά και κάπου στα πρώιμα χρόνια της ενηλικίωσης πήρα μία μπλούζα Ramones. Εχμμμ, εντάξει δύο. Ok, τρεις. Το κλείνουμε στις τέσσερις. Και να μην άκουγες Ramones πάντως, την μπλούζα την είχες και την έχεις. Έλα, παραδέξου το. Έλα, βγάλε τη μπλούζα και βγάλε την Πάολα από μέσα σου.\nΤότε που έβγαζες γλώσσα στους καθηγητές σου!\nΔεν ξέρω τι λέτε εσείς, αλλά στη δική μου συνείδηση, οι Rolling Stones είναι το αλφάβητο κάθε ροκά. Και το σήμα κατατεθέν τους, αυτή η γλώσσα που κόκαλα δεν έχει και κόκαλα τσακίζει, ήταν η πρώτη «αντιστασιακή» μπλούζα που έβαλα στο σχολείο. Αντιστασιακή και διασκεδαστική! Γιατί; Διότι είχαν πάρα πολύ πλάκα οι αντιδράσεις μερικών καθηγητών που νόμιζαν ότι με την γλώσσα στην μπλούζα σου έφερες στο σχολείο τους τον Σατανά! Αυτό θα πει «Satisfaction»!\nΑλκοολικοί δεν ήμασταν. Για την ακρίβεια, στο λύκειο νομίζαμε ότι «μπεκροπίνουμε» κάνοντας «ζέσταμα» για τα φοιτητικά χρόνια με Gordon’s Space. Εκείνη τη Jack Daniels μπλούζα, όμως, δεν θα την ξεχάσω ποτέ κι ας μην είχα δοκιμάσει ποτέ μου Jack όσο τη φορούσα. Ακόμα τη φοράω δηλαδή, απλά στην πορεία και μεγαλώνοντας, με κέρδισε το ίδιο το Jack. Πόσοι από εσάς την είχατε; Την κλασική και άλλες πολλές παραλλαγές της Και να μην πίνεις Jack, την μπλούζα θα την έχεις. Έλα τώρα, αφού ούτε Ramones ακούς…\nΣε ποιο Hard Rock Cafe δεν έχεις πάει;\nΕπιτρέψτε μου την έκφραση, αλλά πόσο… γαμάτες μπλούζες έχουν τα Hard Rock; Καλύτερες κι απ’ τα μπέργκερ! Ποιες έχεις εσύ; Εγώ μία από Αθήνα, μία από Βαρκελώνη και άλλη μία από Παρίσι. Έχω σκοπό να ταξιδέψω κι αλλού για να διευρύνω τη συλλογή μου. Ξεκίνησα από μικρός άλλωστε. Και τα μπέργκερ και τις μπλούζες!\nΕκείνες οι πέντε διαφορετικές του Ροναλντίνιο\nΈχω μία του Ροναλντίνιο από την εθνική Βραζιλίας, μία του Ροναλντίνιο από την Παρί, μία του Ροναλντίνιο από τη Μπαρτσελόνα, άλλη μία του Ρόνι από τη Μίλαν κι ακόμη μία του παλαίμαχου Ροναλντίνιο την οποία φόρεσε προχθές που ήρθε στα μπουζούκια αυθημερόν! Έλα πλάκα κάνω. Δεν είναι ο Ροναλντίνιο το θέμα, αλλά οι μπλούζες των ευρωπαϊκών ομάδων που μαζεύαμε μαζί. Είτε των ομάδων πολλών διαφορετικών παικτών, είτε των παικτών πολλών διαφορετικών ομάδων, όπως ο Ροναλντίνιο. Η αγαπημένη μου της Λίβερπουλ, η άλλη του Ρονάλντο (όχι του Κριστιάνο, για το φαινόμενο μιλάω) με την Ίντερ, μία του Ζιντάν, μία του Μπέκαμ, του Μπατιστούτα, του Πίρλο και (για να μην ξεχνάμε τις ρίζες μας) μία του… Μαχλά από την Εθνική!\nΤα καλύτερά μας χρόνια, οι αγαπημένες μας μπλούζες. Μπορεί να ακούγεται υπερβολικό, αλλά κάθε φορά που κλείνω την ντουλάπα μου έχοντας επιλέγει το κυριλάτο πουκάμισο, ένεκα… υποχρέωσης, είτε τις παρατηρώ με την άκρη του ματιού μου είτε τις «καρφώνω» με το νοσταλγικό βλέμμα μου αυτές τις πέντε μπλούζες, για να θυμηθώ πόσο μεγάλωσα, πόσο άλλαξα, πόσες άλλαξα, αλλά και πόσο ΔΕΝ άλλαξαν αυτές μέσα στην καρδιά μου. Άλλωστε, στο τέλος της μέρας, όταν θα γυρίσω από δουλειά και θα βγω με τους φίλους μου, θα φορέσω μία από αυτές για να ξαναγίνω αυτό που πραγματικά είμαι. Αυτό που με έκαναν…\nΠόσο μεγάλη στυλιστική μπαλίτσα έπαιξες πάλι, David Beckham;\nΑποκρυπτογραφούμε μία προς μία τις επιλογές του στο βασιλικό γάμο.\nΗ κάλτσα δεν είναι για να φαίνεται\n10 «αόρατα» καλτσάκια για να την βγάλεις και φέτος το καλοκαίρι.\n7 παπούτσια για να τονίσεις την ανοιξιάτικη εμφάνιση\nΤελευταία ευκαιρία για ανανέωση.\nΤο τατού είναι η ραχοκοκαλιά της σύγχρονης τέχνης\n15 σπονδυλικά σχέδια που το αποδεικνύουν.


Oliveway Απολεπιστική Κρέμα Σώματος Stella - 211098-Απολεπιστικά Σώματος-Με φυσικούς κόκκους από µπαµπού & κακάοΑπομακρύνει τα νεκρά κύτταρα της κεράτινης στιβάδας και συμβάλλει στην επαναφορά της φυσικής λάμψης της επι\nΜε φυσικούς κόκκους από µπαµπού & κακάο\nΑπομακρύνει τα νεκρά κύτταρα της κεράτινης στιβάδας και συμβάλλει στην επαναφορά της φυσικής λάμψης της επιδερμίδας. Οι φυσικοί κόκκοι από κακάο προσφέρουν ισχυρό μηχανικό peeling σε όλο το σώμα. Οι φυσικοί κόκκοι από μπαμπού είναι ιδιαίτερα αποτελεσματικοί για την λείανση των σκληρών σημείων, στους αγκώνες και τις φτέρνες. Το εκχύλισμα από λινάρι σε συνδυασμό με το βούτυρο καριτέ βιολογικής καλλιέργειας και το βούτυρο κακάο, δημιουργούν μια κρεμώδη υφή που βοηθά την επιδερμίδα να διατηρείται ενυδατωμένη. Natural Content: 82.10%\nΤΡΟΠΟΣ ΧΡΗΣΗΣ: 2-3 φορές την εβδομάδα, πάρτε αρκετή ποσότητα του προϊόντος στα χέρια σας και με κυκλικές κινήσεις κάντε απαλό μασάζ σε βρεγμένο δέρμα. Οι φυσικοί κόκκοι από από µπαµπού & κακάο που περιέχει θα απομακρύνουν την εξωτερική στοιβάδα των νεκρών κυττάρων, αφήνοντας την επιδερμίδα σας απαλή και ανανεωμένη. Στη συνέχεια ξεβγάλτε με τρεχούμενο νερό. Ολοκλήρωσε τη διαδικασία με ενυδατική κρέμα σώματος.\nΚωδικός Προϊόντος: 211098


ΟΙ ΕΙΡΗΝΕΥΤΙΚΕΣ ΕΠΙΧΕΙΡΗΣΕΙΣ ΤΟΥ ΟΗΕ ΕΙΝΑΙ ΖΩΤΙΚΗΣ ΣΗΜΑΣΙΑΣ - Περιφερειακό Κέντρο Πληροφόρησης του ΟΗΕ - Greece\nΟΙ ΕΙΡΗΝΕΥΤΙΚΕΣ ΕΠΙΧΕΙΡΗΣΕΙΣ ΤΟΥ ΟΗΕ ΕΙΝΑΙ ΖΩΤΙΚΗΣ ΣΗΜΑΣΙΑΣ\nΣημαντικός παράγοντας επίλυσης διεθνών συγκρούσεων\nΟι ειρηνευτικές επιχειρήσεις του ΟΗΕ δημιουργούν τις απαραίτητες συνθήκες ασφάλειας και υποστήριξης σε εκατομμύρια ανθρώπους καθώς και στους επισφαλείς θεσμούς που δημιουργούνται μετά από μια σύγκρουση. Οι Κυανόκρανοι αναπτύσσονται σε σπαρασσόμενες από πολέμους περιοχές, εκεί που κανείς άλλος δε θέλει ή δε μπορεί να πάει. Οι ειρηνευτικές επιχειρήσεις προλαμβάνουν την επανάληψη ή την κλιμάκωση των συγκρούσεων.\nΟ διεθνής χαρακτήρας των εξουσιοδοτημένων από το Συμβούλιο Ασφαλείας του ΟΗΕ ειρηνευτικών αποστολών δίνει νομιμοποίηση στις ειρηνευτικές επιχειρήσεις των Ηνωμένων Εθνών.\nΟι ειρηνευτικές επιχειρήσεις του ΟΗΕ είναι ένα αμερόληπτο και ευρέως αποδεκτό μέσο για την κατανομή των υποχρεώσεων και για την αποτελεσματική δράση.\nΟι ειρηνευτικές επιχειρήσεις δημιουργούν το ασφαλές περιβάλλον που επιτρέπει τη συνέχιση των ειρηνευτικών προσπαθειών. Δεν αποτελούν όμως τη μόνη λύση για κάθε κατάσταση κρίσης.\nΟι ειρηνευτικές επιχειρήσεις υποστηρίζουν την ειρηνευτική διαδικασία, δεν την υποκαθιστούν.\n«Η εναλλακτική λύση στα Ηνωμένα Έθνη είναι να μην κάνουμε τίποτα και να αφήσουμε τις συγκρούσεις να φουντώσουν, να εξαπλωθούν και να δημιουργήσουν ένα ασφαλές καταφύγιο για τρομοκράτες και εγκληματίες», Πρέσβης Σούζαν Ράις, Μόνιμη Αντιπρόσωπος των ΗΠΑ στα Ηνωμένα Έθνη.\nΟι Ειρηνευτικές Επιχειρήσεις του ΟΗΕ είναι:\nΈνα τεράστιο εγχείρημα\nΟ ΟΗΕ είναι ο Οργανισμός που σε πολυμερές επίπεδο συνεισφέρει στο μεγαλύτερο μέρος της παγκόσμιας προσπάθειας για την μεταπολεμική σταθερότητα. Μόνο οι Ηνωμένες Πολιτείες αναπτύσσουν περισσότερο στρατιωτικό προσωπικό από τον ΟΗΕ.\nΣχεδόν 124.000 άτομα υπηρετούν – υπό την καθοδήγηση του Τμήματος Ειρηνευτικών Επιχειρήσεων του ΟΗΕ – σε 12 ειρηνευτικές επιχειρήσεις σε τέσσερις ηπείρους, επηρεάζοντας άμεσα τη ζωή εκατοντάδων εκατομμυρίων ανθρώπων. Από το 1999 ο αριθμός των Κυανόκρανων έχει εννεαπλασιαστεί.\nΕπιπλέον, το Τμήμα της Εκτός Έδρας Υποστήριξης (DFS) παρέχει βοήθεια στους τομείς του προσωπικού, της χρηματοδότησης, του προϋπολογισμού, των επικοινωνιών και της τεχνολογίας της πληροφορίας. Υποστηρίζει ακόμη 12 πολιτικές ή ειρηνευτικές επιχειρήσεις, την ευθύνη των οποίων έχει το Τμήμα Πολιτικών Υποθέσεων, καθώς και έναν αριθμό από άλλα ειρηνευτικά γραφεία, που χρειάζονται διοικητική και υλικοτεχνική βοήθεια από την έδρα του ΟΗΕ.\nΟ ΟΗΕ δεν έχει τη δική του στρατιωτική δύναμη. Βασίζεται στη συνεισφορά των Κρατών Μελών. Μέχρι τις 28 Φεβρουαρίου 2010, 115 χώρες είχαν συνεισφέρει στρατιωτικό και αστυνομικό προσωπικό.\nΟι περισσότεροι από τους 84000 που υπηρέτησαν ήταν στρατιώτες και στρατιωτικοί παρατηρητές, ενώ 13.000 ήταν αστυνομικοί, πάνω από 5.800 διεθνές πολιτικό προσωπικό, 14.000 τοπικό πολιτικό προσωπικό και 2400 Εθελοντές του ΟΗΕ, από 160 χώρες του κόσμου.\nΑπό το 1945 οι ειρηνευτικές επιχειρήσεις του ΟΗΕ έχουν αναλάβει 63 αποστολές, οι οποίες, μεταξύ άλλων, έδωσαν τη δυνατότητα σε πολίτες δεκάδων χωρών να ψηφίσουν σε ελεύθερες και δίκαιες εκλογές, ενώ συνέβαλαν, μόνο την τελευταία δεκαετία, στον αφοπλισμό περισσότερων από 400.000 πρώην μαχητών.\n«Με την κατάλληλη εντολή και τους κατάλληλους πόρους, οι ειρηνευτικές δυνάμεις μπορούν να αποτελέσουν μια σημαντική δύναμη για την επίτευξη μίας αργής και σταθερής προόδου σε ορισμένα από τα πιο αδύναμα κράτη του κόσμου».\nΟ ΟΗΕ συνεισφέρει με αποτελεσματικές και αποδοτικές δυνάμεις. Οι εμπειρογνώμονες του Οργανισμού διαθέτουν ένα ευρύ φάσμα πολιτικών και στρατιωτικών δυνατοτήτων, απαραίτητων για τη σταθεροποίηση μετασυγκρουσιακών καταστάσεων.\nΟι ειρηνευτικές επιχειρήσεις του ΟΗΕ δεν κοστίζουν\nΟι ειρηνευτικές επιχειρήσεις του ΟΗΕ κοστίζουν πολύ λιγότερο από άλλες μορφές διεθνούς παρέμβασης, ενώ το κόστος μοιράζεται ισότιμα μεταξύ των Κρατών-Μελών του ΟΗΕ.\nΟ εγκεκριμένος προϋπολογισμός τους για την περίοδο 1η Ιουλίου 2009 – 30 Ιουνίου 2010 είναι περίπου 7,9 δισεκατομμύρια δολάρια ΗΠΑ. Το ποσό αυτό αντιπροσωπεύει σχεδόν το 0.5% των παγκόσμιων στρατιωτικών δαπανών (εκτιμάται στα 1,464 τρισεκατομμύρια δολάρια)\nΑν συγκρίνουμε τις δαπάνες του ΟΗΕ για κάθε Κυανόκρανο, με τα στρατεύματα που αναπτύσσονται από τις Ηνωμένες Πολιτείες, άλλα ανεπτυγμένα κράτη, το ΝΑΤΟ ή περιφερειακούς οργανισμούς, ο ΟΗΕ αποτελεί μακράν τη λιγότερη ακριβή επιλογή.\nΣύμφωνα με μια στατιστική έρευνα οικονομολόγων του Πανεπιστημίου της Οξφόρδης, η διεθνής στρατιωτική παρέμβαση που προβλέπεται από ο Κεφάλαιο VII του Καταστατικού Χάρτη του ΟΗΕ, αποτελεί το πιο αποδοτικό μέσο πρόληψης της επανάληψης των συγκρούσεων.\nΣύμφωνα με έρευνα του Κυβερνητικού Γραφείου Αποδοτικότητας (Government Accountability Office) των ΗΠΑ, η διεξαγωγή μιας ειρηνευτικής επιχείρησης, παρόμοιας με αυτή του ΟΗΕ στην Αϊτή (MINUSTAH), θα κόστιζε στις ΗΠΑ σχεδόν τα διπλά: 876 εκατομμύρια δολάρια έναντι 428 εκατομμυρίων δολαρίων που κόστισαν στον ΟΗΕ οι πρώτοι 14 μήνες της αποστολής.\n«Εάν οι ΗΠΑ έπρεπε να δράσουν μονομερώς και να αναπτύξουν τις δικές τους δυνάμεις σε πολλές από αυτές τις χώρες, για κάθε δολάριο που θα δαπανούσαν, ο ΟΗΕ θα μπορούσε να φέρει σε πέρας την αποστολή με δώδεκα μόλις σεντς». (Πρέσβης Σούζαν Ράις, Μόνιμη Αντιπρόσωπος των ΗΠΑ στα Ηνωμένα Έθνη)\nΟι ειρηνευτικές επιχειρήσεις του ΟΗΕ συνεχίζουν να εξελίσσονται\nΗ εκλογική βοήθεια που παρέχει ο ΟΗΕ εξελίσσεται σε ένα όλο και περισσότερο απαραίτητο στοιχείο των ειρηνευτικών επιχειρήσεων. Οι ειρηνευτικές αποστολές του ΟΗΕ στήριξαν πρόσφατα τις εκλογές σε εφτά χώρες, οι οποίες έβγαιναν από συγκρούσεις (Νεπάλ, Αφγανιστάν, Μπουρουντί, Αϊτή, Ιράκ, Λιβερία, Λαϊκή Δημοκρατία του Κονγκό και Τιμόρ-Λέστε), με πληθυσμό που ξεπερνά συνολικά τα 120 εκατομμύρια, δίνοντας σε πάνω από 57 εκατομμύρια εγγεγραμμένους ψηφοφόρους την ευκαιρία να ασκήσουν το δημοκρατικό τους δικαίωμα.\nΓια τη διατήρηση της ειρήνης ο ΟΗΕ συνεργάζεται ολοένα και περισσότερο με άλλους διεθνείς και περιφερειακούς οργανισμούς, όπως η Αφρικανική Ένωση (ΑΕ)και η Ευρωπαϊκή Ένωση (ΕΕ), προκειμένου να επιτύχει το μέγιστο αποτέλεσμα.\nΜία από τις πιο σημαντικές προτεραιότητες των ειρηνευτικών επιχειρήσεων του ΟΗΕ είναι η λογοδοσία του προσωπικού τους, ώστε να εφαρμόζονται τα αυστηρότερα πρότυπα συμπεριφοράς. Για παράδειγμα, οι ειρηνευτικές επιχειρήσεις υιοθέτησαν μια συνολική στρατηγική που αναπτύσσεται σε τρία στάδια (πρόληψη, εφαρμογή, επανόρθωση) προκειμένου να αντιμετωπίσουν το ζήτημα της σεξουαλικής εκμετάλλευσης και κακοποίησης από μέλη του προσωπικού του ΟΗΕ. Δημιούργησαν επίσης διοικητικές μονάδες διαγωγής και πειθαρχίας, ενώ εργάζονται σε συνεργασία με τις χώρες που συνεισφέρουν σε στρατεύματα, για τη διασφάλιση της αυστηρής τήρησης και πλήρους εφαρμογής των συστάσεων που περιέχονται στην πολιτική μηδενικής ανοχής του Γενικού Γραμματέα, σχετικά με την σεξουαλική εκμετάλλευση και κακοποίηση.\nΟι καταγγελίες για σεξουαλική εκμετάλλευση και κακοποίηση έχουν μειωθεί από 357 το 2006 σε 112 το 2009.\nΓυναίκες στις Ειρηνευτικές Αποστολές\nΗ ανάγκη για γυναίκες – Κυανόκρανους είναι περισσότερο επείγουσα από ποτέ. Σε πολλές περιπτώσεις, οι γυναίκες είναι οι πλέον κατάλληλες για να φέρουν εις πέρας κρίσιμης σημασίας ειρηνευτικές αποστολές, όπως οι συνεντεύξεις με θύματα σεξουαλικής και σεξιστικής βίας, η εργασία σε γυναικείες φυλακές, η παροχή βοήθειας σε πρώην γυναίκες μαχητές κατά τη διάρκεια της διαδικασίας αποστράτευσης και επανένταξης στην ζωή του πολίτη και η εκπαίδευση γυναικών δοκίμων στις αστυνομικές σχολές.\nΤο ποσοστό των αμάχων γυναικών που ανήκουν στο πολιτικό προσωπικό των ειρηνευτικών επιχειρήσεως έχει φθάσει το 30%. Σήμερα, δύο γυναίκες ηγούνται ειρηνευτικών επιχειρήσεων ως Ειδικοί Αντιπρόσωποι του Γενικού Γραμματέα (SRSG) και τέσσερις γυναίκες είναι Αναπληρωτές Ειδικοί Αντιπρόσωποι του Γενικού Γραμματέα.\nΤα Ηνωμένα Έθνη συνεχίζουν να συνεργάζονται με την Αστυνομία και τις Ένοπλες Ομάδες από τις Συνεισφέρουσες Χώρες με στόχο την αύξηση του αριθμού των ένστολων γυναικών στις ειρηνευτικές επιχειρήσεις. Το 7% των 13.000 αστυνομικών και το 2% 87.000 του στρατιωτικού προσωπικού είναι γυναίκες. Η πρώτη γυναικεία δύναμη που υπηρέτησε σε ειρηνευτική αποστολή, μία Αστυνομική Μονάδα από την Ινδία, είχε αναπτυχθεί το 2007 στην επιχείρηση του ΟΗΕ στη Λιβερία. Πιο πρόσφατα, μια γυναίκα διορίστηκε στη θέση Του Αναπληρωτή Διοικητή.\n14/5/2020 – Εργαζόμενοι και COVID-19: Ζήτημα ζωής και θανάτου η πρόσβαση...\n27/4/2020 – Η Υεμένη χρειάζεται τη συνεργασία πιο πολύ απο ποτέ\n6/8/2020 – Υεμένη: Παραβιάσεις ανθρωπίνων δικαιωμάτων κατά δημοσιογράφων.


Προπτ, «Εμπορικό Δίκαιο», Ύλη και Τρόπος Εξέτασης – Τμήμα Χρηματοοικονομικής και Τραπεζικής Διοικητικής\nΠροπτ, «Εμπορικό Δίκαιο», Ύλη και Τρόπος Εξέτασης\n10-01-19 eperan 0 comment\nΎλη του μαθήματος «Εμπορικό Δίκαιο»\nΑνακοινώνεται ότι στο πλαίσιο της εξέτασης του μαθήματος «Εμπορικό Δίκαιο», η εξεταστέα ύλη περιλαμβάνει όλες τις θεματικές που διδάχθηκαν μέσω των διαλέξεων-διαφανειών οι οποίες έχουν αναρτηθεί στο eclass του Πανεπιστημίου Πειραιώς. Για την μελέτη των θεματικών αυτών μπορείτε να α βασισθείτε για τη μελέτη σας στη συζήτηση που έγινε στο μάθημα, στο προτεινόμενο σύγγραμμα, αλλά και σε άλλες πηγές που θα επιλέξετε εσείς.\nΣε ό,τι αφορά στο προτεινόμενο σύγγραμμα («Εμπορικό Δίκαιο: Εταιρίες»), εντός ύλης είναι τα εξής:\nΣελίδες 3-93 (μέχρι και «υποχρέωση πίστεως»), 101-123, 153-154, 420-454, 470-475. Όπως έχω επισημάνει, εντός ύλης είναι και η θεματική που αφορά στις ΑΕ, όμως, επειδή το σχετικό θεσμικό πλαίσιο έχει αλλάξει πρόσφατα και δεν έχει περιληφθεί στο βιβλίο, θα πρέπει να βασισθείτε στις διαφάνειες του μαθήματος και τη συζήτηση που έγινε. Επίσης, το τμήμα της ύλης (σελ. 420-454) που αφορά στις ΕΠΕ θα πρέπει να το μελετήσετε σε σχέση με τις διαφάνειες διότι μεταβολές υπήρξαν και στο θεσμικό πλαίσιο για τις ΕΠΕ.\nΤέλος, εντός ύλης είναι από το τμήμα του Γενικού Εμπορικού Δικαίου, η έννοια του εμπόρου και της εμπορικής πράξης και οι συνέπειές τους, καθώς και η έννοια της επιχείρησης.\nΥπενθυμίζω ότι η εξέταση θα γίνει μέσω του συστήματος ερωτήσεων πολλαπλών επιλογών (60 ερωτήσεις), χωρίς αρνητική βαθμολόγηση. Θα απαντήσετε σε ειδικό απαντητικό φύλλο, το οποίο θα ελεγχθεί από ειδικό μηχάνημα για να εξαχθεί η βαθμολογία. Επομένως, πρέπει να είστε πάρα πολύ προσεκτικοί στη συμπλήρωση του απαντητικού φύλλου. Η συμπλήρωση του απαντητικού φύλλου στα οικεία πεδία γίνεται με στυλό (μαύρο ή μπλε) μόνον, «γεμίζοντας» (με τη χρήση του σημείου «●») το οικείο πεδίο (δεν επιτρέπεται η χρήση άλλων σημείων, όπως «Χ» ή «√»).\nΓια να έχετε μια εικόνα του απαντητικού φύλλου, δείτε υπόδειγμα στο συνημμένο αρχείο:


Τουρκία: Συναγερμός στις ελληνικές Ένοπλες Δυνάμεις - Hellenic Voice\nΑρχική Ελλαδα Τουρκία: Συναγερμός στις ελληνικές Ένοπλες Δυνάμεις\nΣε πλήρη ετοιμότητα βρίσκονται οι Ένοπλες Δυνάμεις από τον Έβρο μέχρι τη Γαύδο μετά τη νέα Navtex που εξέδωσε το τουρκικό Πολεμικό Ναυτικό για έρευνες στον θαλάσσιο χώρο νοτιανατολικά του Καστελορίζου. Πλοία του ελληνικού Πολεμικού Ναυτικού καταπλέουν στην περιοχή. Το θέμα παρακολουθεί με ιδιαίτερη προσοχή και ψυχραιμία η κυβέρνηση, ενώ δηλώσεις έκανε ο Νίκος Δένδιας μετά τη συνάντηση που είχε με τον Χάικο Μάας.\nΗ τουρκική NAVTEX είναι αυτή:\nΤι δήλωσαν Δένδιας και Μάας\nΟι υπουργοί Εξωτερικών της Ελλάδας και της Γερμανίας είχαν συνάντηση σήμερα, στην οποία αναφέρθηκαν στις κινήσεις της Τουρκίας. «Η Ελλάδα είναι ανοιχτή στο διάλογο, αλλά υπό όρους και οι όροι δεν είναι ελληνικοί, αλλά αυτονόητοι, είναι η προϋπόθεση του σεβασμού του διεθνούς δικαίου, του δικαίου της θάλασσας και των κανόνων της καλής γειτονίας. Και βεβαίως διάλογος υπό καθεστώς απειλών δεν νοείται», είπε ο Νίκος Δένδιας.\nΟ Χάικο Μάας πρόσθεσε: «Η στάση μας είναι ξεκάθαρη, το διεθνές δίκαιο θα πρέπει να τηρείται. Υπό αυτό το πρίσμα, η πρόοδος των σχέσεων ΕΕ-Τουρκίας θα είναι εφικτή εφόσον πράγματι η Άγκυρα παύσει κάθε δραστηριότητα στην Ανατολική Μεσόγειο».\nΠροηγούμενο άρθροΟλυμπιακός μεταγραφές: Τι θα γίνει με τη θέση του δεξιού μπακ\nΕπόμενο άρθροΚορωνοϊός ΗΠΑ: Μέχρι και 13 φορές περισσότεροι όσοι προσβλήθηκαν από τον ιό την άνοιξη


Mένεις σπίτι και κάνεις ξεκαθάρισμα στην ντουλάπα σου! Ό,τι απορία έχεις η fashion editor θα σου απαντήσει - TLIFE\nΗΟΜΕ Μόδα Mένεις σπίτι και κάνεις ξεκαθάρισμα στην ντουλάπα σου! Ό,τι απορία έχεις η fashion editor θα σου απαντήσει\n21.04.2020 | 12:39\nΜένουμε σπίτι και έχουμε αρκετό χρόνο να ασχοληθούμε και με πολλά που είχαμε παραμελήσει: η ντουλάπα μας είναι ένα από αυτά! Καιρός να κάνεις ένα ωραίο update να δεις τι έχεις, τι χρειάζεσαι, τι δεν σου αρέσει πια και να της δώσεις νέο χαρακτήρα πιο χρηστικό!\nΌ,τι απορία έχεις ενώ ξαναβλέπεις παλιά σου ρούχα, αλλά και γενικότερα αν σε απασχολεί κάτι για το προσωπικό σου στιλ, μπορείς τώρα να στείλεις την ερώτηση σου στο styling@tlife.gr και η fashion editor Σοφία Σούζα θα σου απαντήσει σε όλα.\nΚαλημέρα! Θέλω να αγοράσω μια τσάντα σε φωτεινό καλοκαιρινό χρώμα. Μπορείτε να με συμβουλέψετε ποιο χρώμα μπορεί να συνδυαστεί πιο εύκολα; (Εκτός από μπεζ που έχω ήδη).\nΤο χρώμα που θα επιλέξεις και το πόσο εύκολα θα το συνδυάσεις έχει κυρίως να κάνει με τα χρώματα που έχεις στην γκαρνταρόμπα σου. Σε γενικές γραμμές πιο εύκολα συνδυάζονται τα ουδέτερα χρώματα -καφέ, μπεζ, λευκό με τα καλοκαιρινά μας σύνολα αλλά και μία pastel απόχρωση αν μπορέσεις να την συνδυάσει με την πλειοψηφία των ρούχων σου είναι τέλεια.\nΚαλησπέρα. Πήρα ένα ζευγάρι mules ψηλοτάκουνα σε μαύρο χρώμα, θα ήθελα να μου πείτε πως μπορώ να τα φορέσω; Έχω ύψος 1.57. Ευχαριστώ.\nΦίλη μας τα mules φέτος είναι τα must have της σεζόν. Φόρεσε τα με θηλυκά ρούχα, midi φορέματα, φούστες cigarette παντελόνια και ψηλόμεσα σορτσάκια. Απόφυγε sporty σύνολα, πολύ μίνι και φαρδιά παντελόνια.\nΓεια σας και συγχαρητήρια για τις συμβουλές σας.Έχω αγοράσει λευκό (off white) σύνολο, μακριά παντελόνα με αμάνικο γιλέκο και μπλουζάκι δαντέλα από μέσα και αν όλα πάνε καλά θα το βάλω σε ένα γάμο (πολιτικό) τέλος καλοκαιριού.Παρακαλώ τις συμβουλές σας για παπούτσια, τσάντα και κοσμήματα. Σκέφτομαι κάτι σε έντονο χρώμα για να σπάει λίγο και να μην είναι πολύ επίσημο. Ευχαριστώ!\nΦίλη μου μου αρέσει το παντελόνι με το γιλέκο που φέτος είναι και μεγάλη τάση, δεν χρειάζεσαι το δαντελένιο top από μέσα, δημιούργησε ένα masculine σύνολο και συνδύασε πέδιλα σε λευκό επίσης χρώμα και χρυσά σκουλαρίκια ίσως κρίκους για να έχεις ένα stylish look.\nΚαλησπέρα! Έχω ένα άσπρο ολόσωμο σορτς και δεν ξέρω αν θα μπορέσω να το βάλω με άσπρο πέδιλο με ξύλινο πάτο. Θα το συνδυάσω με ασπρόμαυρο κιμονό και εκρού τσάντα. Για βραδινή έξοδο όταν ξαναβγούμε με το καλό.\nΦίλη μας το σύνολο που μας περιγράφεις είναι μια χαρά. Εννοείται ότι μπορείς να το βάλεις και να περάσεις super!\nΚαλησπέρα έχω αυτό το φόρεμα και σκέφτομαι να το κοντύνω τι λέτε;\nΦίλη μας αν αλλάξεις έστω και λίγο το σχήμα του φορέματος θα το καταστρέψεις, δεν βλέπω κανένα λόγο να το κοντύνεις έχει άψογο μήκος για το ύφος του και θα χαρείς και όλο το καλοκαίρι αφού είναι αέρινο και στιλάτο.\nΘα ήθελα να ρωτήσω που θα βρω σουτιέν με καλή ενίσχυση και σταθερότητα για μεγάλο στήθος.\nΦίλη μου δοκίμασε σε ένα κατάστημα Triumph, μία εταιρεία που ειδικεύται σε μεγάλα μεγέθη και έχει και πολύ ωραία σχέδια να δοκιμάσεις.\nΈχω βρεις ένα παλιό τζιν skinny σε μαύρο χρώμα αλλά δεν είμαι σίγουρη ότι τα skinny είναι ακόμη στην μοδα.\nΦίλη μου μερικές φορές αξιολογούμε τα ρούχα μας με βάση την χριστικότητα τους και το πως μας πάνε, αν αυτό το τζιν σε κολακεύει τότε άνετα το φοράς και τώρα αφού θα δείχνει ωραία την σιλουέτα σου. Οχι τα skinny δεν είαι στην πρώτη γραμμή των trends αλλά ένα ωραίο skinny jena αξίζει να βρίσκεται στην ντουλάπα μας.\nΚαλημέρα έχω δει αυτό το φόρεμα και σκέφτομαι να το αγοράσω είναι μόδα φέτος αυτά τα σχέδια ;\nΦίλη μου το φόρεμα σου έχει ένα all time classic καλοκαιρινό ύφος που δεν φεύγει ποτέ απο την μόδα, να το πάρεις και θα το χαρείς όλο το καλοκαίρι μέσα στην πόλη ή στις διακοπές σου.\nΕΣΥ ΡΩΤΑΣ ΕΜΕΙΣ ΑΠΑΝΤΑΜΕ


ΠΑΡΑΙΣΘΗΣΙΟΓΌΝΟΣ ΨΙΛΟΚΥΒΊΝΗ: ΝΈΑ ΜΑΝΙΤΆΡΙΑ ΦΑΝΤΑΣΜΆΤΩΝ ΣΧΕΔΙΑΣΜΈΝΑ ΣΤΟ ΕΡΓΑΣΤΉΡΙΟ - NATUROPATHIC ΠΡΑΚΤΙΚΉ - 2021\nΠαραισθησιογόνος ψιλοκυβίνη: Νέα μανιτάρια φαντασμάτων σχεδιασμένα στο εργαστήριο\nΟι τελετές των σαμάνων υποτίθεται ότι επιτρέπουν το ταξίδι μεταξύ των κόσμων. (Εικόνα: Yanchenko / fotolia.com)\nΟι ερευνητές αποκρυπτογραφούν τα παραισθησιογόνα στα μανιτάρια\nΟι χημικοί ανακάλυψαν πώς τα μανιτάρια δημιουργούν ψιλοκυβίνη, την ουσία που δημιουργεί ψευδαισθήσεις και αλλοιωμένη συνείδηση. Τέσσερα διαφορετικά ένζυμα είναι υπεύθυνα για αυτό και πιθανότατα σύντομα θα παραχθούν στο εργαστήριο.\nΟ δρόμος στον πνευματικό κόσμο\nΣτον σαμανισμό, τα μαγικά μανιτάρια αποτελούν «βουνό» στον κόσμο των πνευμάτων εδώ και χιλιετίες, όπως και το άγαρ μυγών.\nΤα μανιτάρια που περιέχουν psylocibin χρησιμοποιούνται ως σαμάνοι ως μέσο\nγια να μπείτε σε μεταβαλλόμενες καταστάσεις συνείδησης (Εικόνα: Yanchenko / fotolia.com)\nΣτην Κεντρική Αμερική ειδικότερα, έπαιξαν κεντρικό ρόλο στις πνευματικές τελετές και την ιατρική των Μάγια.\nΕάν πάρουμε τα μανιτάρια, η ψιλοκυβίνη μετατρέπεται σε ψιλοκίνη, η οποία συνδέεται με τη σεροτονίνη «ορμόνη ευτυχίας» και συνεπώς οδηγεί σε ψευδαισθήσεις που μπορούν να συγκριθούν με το LSD.\nΠαραισθησιογόνα φαλακρά κεφάλια\nΗ ψιλοκυβίνη εμφανίζεται ιδιαίτερα στα μανιτάρια του γένους Baldheads, στην Κεντρική Ευρώπη στην κωνική φαλακρή. Η συγκέντρωση της ψιλοκυβίνης είναι υψηλότερη στα ψιλοκυψέλια azurescens με 1,78% και χαμηλότερη στο P. Infomans με 0,16%.\nΠώς δρα η ψιλοκυβίνη;\nΠοσότητες έως 6 mg προκαλούν ελαφριά δηλητηρίαση, η τυπική δόση κατανάλωσης είναι περίπου 10 mg. Περισσότερα από 20 mg έχουν ισχυρή παραισθησιογόνο δράση. Οι πάσχοντες αισθάνονται ευφορία, σωματικά ελαφρύ και γεμάτο ενέργεια. Η οπτική σας αντίληψη αλλάζει, τα αντικείμενα και τα ζωντανά όντα εμφανίζονται μικρότερα ή μεγαλύτερα και σε διαφορετικά χρώματα.\nΈνα ψυχολογικά ανεπιθύμητο αποτέλεσμα είναι το λεγόμενο κακό ταξίδι, το οποίο σχετίζεται με κρίσεις πανικού, αλλά οι ψυχωτικές παρενέργειες είναι πολύ λιγότερο επικίνδυνοι από ότι με το LSD. Μπορεί επίσης να εμφανιστεί έμετος και ναυτία, ειδικά σε υψηλές δόσεις. Η ιατρική δεν γνωρίζει οργανικές βλάβες.\nΌπως όλες οι ψυχεδελικές ουσίες, η ψιλοκυβίνη μπορεί να προκαλέσει μια ήδη λανθάνουσα ψύχωση. Οι συνέπειες είναι παραμορφωμένη αισθητηριακή αντίληψη και περιορισμένη αυτογνωσία.\nΝομική κατάσταση στη Γερμανία\nΤα μανιτάρια που περιέχουν ψιλοκυβίνη ανήκουν στην κατηγορία των μη εμπορεύσιμων και μη μετατοπίσιμων ουσιών στη Γερμανία, ο χειρισμός τους απαγορεύεται στο ευρύ κοινό, αλλά όχι στην κατανάλωση.\nΟ εθνομυκολόγος Γκόρντον Γουάσον επινόησε τον όρο «μαγικά μανιτάρια» το 1958 σε ένα άρθρο με το ίδιο όνομα στο περιοδικό «Ζωή». Λίγο αργότερα, ο χημικός Albert Hoffmann απομόνωσε την ψιλοκίνη από καλλιεργημένα φρούτα.\nΒιοσύνθεση με ένζυμα\nΟ χημικός Janis Fricke και η ομάδα του από την Jena έχουν πλέον αποκρυπτογραφήσει τη βιοσύνθεση της ψιλοκυβίνης. Διαπίστωσαν ότι τα μανιτάρια χρησιμοποιούν τέσσερα ένζυμα που χρησιμοποιούν για να μετατρέψουν το αμινοξύ τρυπτοπάνη.\nΠώς παρασκευάζεται η ψιλοκυβίνη;\nΜια προηγουμένως άγνωστη ομάδα δεκαρβοξυλάσης τρυπτοφάνης διασπά μια καρβοξυλική ομάδα από το αμινοξύ. Στη συνέχεια, η μονοοξυγενάση προσθέτει μια ομάδα αλκοόλης και μια κινάση προσθέτει μια φωσφορική ομάδα. Στη συνέχεια, μια μεθυλοτρανσφεράση συνδέει δύο ομάδες μεθυλίου στο μόριο. Έτσι παρασκευάζεται η ψιλοκυβίνη.\nΟι επιστήμονες έφτιαξαν τρία από τα τέσσερα ένζυμα χρησιμοποιώντας μυκητιασικές και βακτηριακές καλλιέργειες. Μαζί με το 4-Hydrox-L-τρυπτοφάνη, αναδημιούργησαν τη βιοσύνθεση της ψιλοκυβίνης στο εργαστήριο.\nΕάν η ψιλοκυβίνη μπορεί να παραχθεί βιοσυνθετικά, θα μπορούσε να αποτελέσει τη βάση για νέα φάρμακα. Οι γιατροί αναμένουν πολλά από φάρμακα που βασίζονται στην ψιλοκυβάνη για ασθενείς με άγχος: Αυτά περιλαμβάνουν γενικές διαταραχές άγχους, ειδικές διαταραχές άγχους, αλλά και κατάθλιψη και άγχος σε ασθενείς με καρκίνο. (Δρ. Utz Anhalt)\nΕτικέτες: Μαθήματα Naturopathy Naturopathic Πρακτική\nΑνοσολογικές αντιδράσεις: Ανακαλύφθηκε νέα οδός σηματοδότησης που επηρεάζει τις διαδικασίες φλεγμονής\nCOVID-19: Λήψη πληροφοριών μέσω κοινωνικών μέσων και τηλεόρασης επιρρεπείς σε σφάλματα\nΛάθος γιατρού: Ομοιόμορφη αποζημίωση για πόνο και ταλαιπωρία σε περίπτωση ελαττωματικής επέμβασης\nΜελέτη: Κόκκινο κρέας και τυρί που συνδέονται με την ανάπτυξη καρκίνου\nΕντοπίστε το σύνδρομο καρπιαίου σωλήνα χρησιμοποιώντας μια εφαρμογή smartphone\nΕντοπίστηκε άγνωστη αιτία ιδεοψυχαναγκαστικής διαταραχής\nΠώς ο ύπνος μας προστατεύει από μόλυνση\nΕάν έχετε μέση ωτίτιδα, είναι καλύτερα να αποφύγετε τα αεροπορικά ταξίδια\nΤο συχνό κούνημα του κεφαλιού είναι ένα προειδοποιητικό σημάδι της μέσης ωτίτιδας στα παιδιά\nCopyright 2021 https://thebossofmylife.com Παραισθησιογόνος ψιλοκυβίνη: Νέα μανιτάρια φαντασμάτων σχεδιασμένα στο εργαστήριο


Βοηθός σε θαλάσσια σπορ Βουρβουρού Χαλκιδικής - cosmosjobs.com\nΑγγελίες Εργασίας τουρισμός - εστίαση Βοηθός σε θαλάσσια σπορ Βουρβουρού Χαλκιδικής\nΒοηθός σε θαλάσσια σπορ Βουρβουρού Χαλκιδικής\nΤελευταία Ενημέρωση στις 23 Ιουλίου 2019\nΗ επιχείρηση "Explorers Halkidiki" που δραστηριοποιείται στην ενοικίαση μη μηχανικίνητων θαλασσίων μέσων αναψυχής και στην διοργάνωση υπαίθριων δραστηριοτήτων, εδρεύει στην Βουρβουρού Χαλκιδικής και αναζητά βοηθό για μερική ή πλήρη απασχόληση κατά την θερινή περίοδο.\nΑναζητείται άτομο το οποίο θα εργασθεί για το υπόλοιπο της καλοκαιρινής περιόδου, θα εκπαιδευτεί για να λάβει εμπειρία με στόχο συνεργασία για τα επόμενα χρόνια.\nΠΡΟΣΟΧΗ: Αν ο ενδιαφερόμενος θέλει να εργασθεί μόνο την τρέχουσα καλοκαιρινή περίοδο δεν ενδιαφερόμαστε.\n· Ικανότητα κολύμβησης.\n· Καλή γνώση Αγγλικών (επίπεδο lower B2 αρκεί).\n· Ευέλικτο ωράριο.\n· Επικοινωνιακός και ευχάριστος.\n· Δεν είναι απαραίτητη η εμπειρία σε αντίστοιχη επιχείρηση αλλά αν υπάρχει θα εκτιμηθεί.\n· Κυρίως εξυπηρέτηση των πελατών της επιχείρησης.\n· Πλήρης ή μερική απασχόληση.\n· Πλήρης και αδιαπραγμάτευτη ασφάλιση.\n· Δεν συμπεριλαμβάνεται διαμονή και διατροφή.\n· Εξυπηρέτηση και ενημέρωση πελατών.\n· Προετοιμασία και τακτοποίηση εξοπλισμού.\n· Εποπτεία πελατών και εξοπλισμού.\nΓια οποιεσδήποτε πληροφορίες μπορείτε να επικοινωνήσετε στο τηλέφωνο: 6978764774.


Η ΕΚΛΕΙΨΗ | Τούλα Ρεπαπή\nΟ Ιρλανδός Τζών Μπάνβιλ 1945, έχει γράψει δώδεκα βιβλία και για αρκετά από αυτά έχει αποσπάσει σημαντικές διακρίσεις με αποτέλεσμα να κατατάσσεται μεταξύ των Joyce και Beckett. Αυτό το οποίο χαρακτηρίζει την γραφή του είναι η ποιητικότητα και η ομορφιά της γλώσσας καθώς και οι συναισθηματικοί λαβύρινθοι των ηρώων του. Το βιβλίο με το οποίο έγινε γνωστός και εκτός της χώρας του είναι το The Untouchable. Σήμερα ζει στο Δουβλίνο.\nΣτο Η Έκλειψη, ο ήρωας Αλέξ Κλίβ, πενηντάρης και διάσημος ηθοποιός αποσύρεται από το θέατρο και επιστρέφει στο πατρικό του σπίτι, για να ζήσει εκεί μόνος. Τον συνοδεύει η γυναίκα του η οποία τον βοηθά να τακτοποιηθεί και μετά φεύγει. Στο σπίτι ζουν και οι ανεπιθύμητοι Κουέρκ, o οικονόμος με την παράξενη κόρη του Λίλη. Ζουν και φαντάσματα που του υπενθυμίζουν γεγονότα και συζητήσεις με τους γονείς του, προβάλλοντας συγχρόνως και τις δικές του ενοχικές πατρικές στιγμές προς την κόρη του Κάς, που τον κάνουν άλλοτε να δικαιολογεί τον εαυτόν του, και άλλοτε να αιτιολογεί το αλαφροΐσκιωτό της. Με την επιστροφή της γυναίκας του, γίνεται γνωστή και η παρουσία ενός τσίρκου στην πόλη, ενώ έχει πιάσει βροχή και η έκλειψη του ήλιου είναι σε εξέλιξη. Το βράδυ εκείνο, μαθαίνει τον πνιγμό της εγκύου κόρης του.\nΟ Συγγραφέας στο βιβλίο του αυτό στήνει ένα σκηνικό όπου οι ρόλοι παίζοντα και εναλλάσσονται από όλους. Όλοι όσοι αποτελούν τα δραματικά πρόσωπα έχουν κάτι ελαττωματικό. Κάτι που τους στιγματίζει και τους κάνει να ταιριάζουν με το στοιχειωμένο σπίτι. Όπως η κόρη του που άκουγε φωνές. Όπως αυτός, που έμοιαζε να είναι πρωταγωνιστής ενός θεάτρου που άλλοτε παιζόταν στην σκηνή, άλλοτε στη ζωή και άλλοτε στα φαντάσματα του μυαλού του. Υπαρκτός και ανύπαρκτος κόσμος συνυπάρχουν, με συνεχείς μεταβάσεις από το ορατό στο αόρατο ή με μορφές και εποχές που αλλάζουν κάνοντας δυσδιάκριτο το τώρα από το κοντινό ή μακρινό τότε. Ενοχές και εμμονές προβάλλονται επίσης και μέσα από τα όνειρα ενώ γίνονται αισθητές και άλλες παρουσίες που στοιχειώνουν όχι μόνο το σπίτι και τους ήρωες, αλλά και τις σελίδες του βιβλίου κάνοντάς το υπόγειο και σκοτεινό.\nΗ αφήγηση του ήρωα συχνά από το είμαι περνά αθόρυβα στο υποκρίνομαι με μεγάλη τέχνη, εκτρέποντας την προσοχή του αναγνώστη σε αριστουργηματικές περιγραφές γεμάτες από μουσικότητα και άρωμα. Περιγραφές που μοιάζουν σαν κέντημα παρατηρήσεων και πλούτου λέξεων, παραπλανώντας όχι μόνο τον αναγνώστη αλλά και τον ήρωα.\nΕνίοτε η αφήγηση μοιάζει και με ψυχοθεραπεία καθώς αναφέρεται σε γεγονότα που άφησαν σημάδια σαν κάψιμο, ενώ ένας λαβύρινθος συναισθημάτων δηλώνει έντονα το υπαρξιακό πρόβλημα.\nΟ Τζών Μπάνβιλ, με Σεξπηρική τεχνική στη θέση του γελωτοποιού βάζει το τσίρκο για να τονίσει την μετέπειτα δραματική κορύφωση της πλοκής. Τέλος ο συγγραφέας –αφηγητής- παίζει διαρκώς θέατρο με τον αναγνώστη. Τον εγκλωβίζει στην ατμόσφαιρα του και τον κάνει να αμφιβάλλει για το ποια πρόσωπα είναι υπαρκτά και ποια είναι αποκυήματα ενοχών, διότι κινούνται όλοι σαν να είναι άγνωστοι μεταξύ τους αλλά και συνωμότες ενός μυστικού που κρατούν κρυφό από τον αναγνώστη.\nΣυγγραφέας ήρωες και αναγνώστες μοιάζει να είναι όλοι παγιδευμένοι στο ίδιο έργο.\nΗ μετάφραση της Ελένης Παγκαλιά προβάλλει την ομορφιά της γραφής και την ατμόσφαιρα του βιβλίου.\nΣυγγραφέας Τζων Μπάνβιλ\nΜετάφραση Ελένη Παγκαλιά\nNext ProjectΗ ΔΙΚΗ ΤΟΥ ΣΩΚΡΑΤΗ


ΑΡΩΜΑΤΑ ΓΙΑ ΑΝΟΙΞΗ – ΚΑΛΟΚΑΙΡΙ | ΑπενοΧοποιημένο\nΑΡΩΜΑΤΑ ΓΙΑ ΑΝΟΙΞΗ – ΚΑΛΟΚΑΙΡΙ\nΈχω ήδη ασχοληθεί με κάποια από τα καινούργια αρώματα για την άνοιξη 2013 σε παλιότερο άρθρο (κάποια στιγμή θα γράψω και το δεύτερο μέρος), όμως σε αυτό εδώ θα σας παρουσιάσω παλιότερα αρώματα που είναι ιδανικά ώστε να φορεθούν την άνοιξη και το καλοκαίρι, μην ξεχνάμε και τα παλιά ! Γιατί μπορεί ο νέος να είναι ωραίος αλλά ο παλιός είναι αλλιώς… Τα παρακάτω αρώματα είναι από τα αγαπημένα μου, μπορούν να σας συντροφεύουν όλες τις ώρες και όλες τις εποχές.\nTo άρωμα αυτό έχει κυκλοφορήσει από το 2009. Με ανανεωμένο πλέον μπουκάλι, δεν μπορείς να μην το προσέξεις κυρίως λόγω του ονόματός του. Περιέχει γιασεμί, πορτοκάλι, θαλασσινό νερό. Εμένα μου αρέσει η φρεσκάδα που αποπνέει, είναι δροσερό και θυμίζει λίγο αντηλιακό. Ένα άρωμα clean και fresh.\nΚυκλοφορεί από το 2003. Περιέχει κίτρο, κλημεντίνη, άνθος πορτοκαλιού, λωτό, πασχαλιά. Το άρωμα αυτό μυρίζει όπως τα άνθη πορτοκαλιού, είναι πολύ ελαφρύ και φρέσκο, είναι γλυκό και θηλυκό, καταφέρνοντας να διατηρήσει ανάλαφρη αίσθηση.\nΕau de Merveilles – Hermes\nΚυκλοφόρησε το 2004, περιέχει πορτοκάλι, λεμόνι, κεχριμπάρι, ροζ πιπέρι, βιολέτα, μαύρο πιπέρι, κέδρο και vetiver. Είναι ένα από τα ωραιότερα αρώματα που έχω μυρίσει. Πορτοκαλένιο, ξυλώδες, ελαφρά πιπεράτο, χωρίς να γίνεται βαρύ ή έντονο.\nInfusion d’ Iris – Prada (το eau de parfum )\nΚυκλοφορεί από το 2007, το eau de parfum διαφέρει στις αρωματικές νότες από το eau de toilette. Περιέχει άνθος πορτοκαλιού, πορτοκάλι, μανταρίνι, neroli, ίριδα, μαστίχα, vetiver, κέδρο. Είναι το άρωμά μου και δεν το αλλάζω με κανένα ! Είναι ελαφρύ, φρέσκο, μυρίζει καθαριότητα και ελαφρά powdery. Μου θυμίζει το άρωμα των φρεσκοπλυμένων σεντονιών.\nChloe – eau de parfum for women\nTo έτος 2008 κυκλοφόρησε, οι αρωματικές του νότες είναι : παιώνια, φρέζια, λίτσι, κρίνος, μανόλια, κεχριμπάρι και κέδρος. Είναι φρέσκο, μοντέρνο, θηλυκό, δίνει αίσθηση καθαριότητας, αλλά και λίγο spicy, λόγω του κέδρου. Μου θυμίζει άρωμα πούδρας.\nAπο το 2006 που κυκλοφορεί έχει αποκτήσει πολλές θαυμάστριες! Περιέχει τριαντάφυλλο, musk, κεχριμπάρι, σανδαλόξυλο. Είναι πολύ κομψό, δίνει ξυλώδη αίσθηση και εμένα μου μυρίζει πολύ το musc. Είναι sexy και αισθησιακό !\nOriginal Musk – Kiehl’s\nΚυκλοφορεί από το 2004, περιέχει άνθος πορτοκαλιάς, περγαμόντο, lily, neroli, ylang ylang, musk και tonka bean (μυρίζει σαν βανιλια). Το musk είναι μια από τις πιο κλασικές πλέον νότες σε αρώματα. Κυκλοφορούν πολλά musk αρώματα από διαφορετικές εταιρίες. Αν σας αρέσει το musk, δοκιμάστε το, είναι ελαφρύ και μυρίζει πολύ ωραία !\n← A Street Car Named Desire (1951) – Λεωφορείον ο Πόθος\nΤο look της ημέρας →\n2 thoughts on “ΑΡΩΜΑΤΑ ΓΙΑ ΑΝΟΙΞΗ – ΚΑΛΟΚΑΙΡΙ”\n23 Μαρτίου, 2013 στο 6:47 μμ\nΣτη λιστα θα μπορουσε να προστεθει και το D&G LIGHT BLUE\n23 Μαρτίου, 2013 στο 8:24 μμ\nΝαι θα μπορούσε ! Πολύ ωραίο και αυτό και πολύ καλοκαιρινό !!!


Ξεσπάει Λογομαχία — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\ngt κεφ. 115\nΛογομαχούν για το Ποιος Είναι ο Μεγαλύτερος\nΑγαπάει τα Μικρά Παιδιά\nΠΙΟ ΝΩΡΙΣ εκείνο το βράδυ, ο Ιησούς έδωσε ένα ωραίο μάθημα όσον αφορά την εκτέλεση ταπεινής υπηρεσίας πλένοντας τα πόδια των αποστόλων του. Μετά εγκαινίασε την Ανάμνηση του επικείμενου θανάτου του. Τώρα, ειδικά αν σκεφτεί κανείς όσα έχουν μόλις γίνει, συμβαίνει κάτι το αναπάντεχο. Οι απόστολοί του αρχίζουν να λογομαχούν έντονα για το ποιος απ’ αυτούς φαίνεται να είναι ο μεγαλύτερος! Προφανώς, αυτό το περιστατικό αποτελεί μέρος μιας συνεχούς διένεξης.\nΘυμηθείτε ότι, μετά τη μεταμόρφωση του Ιησού στο βουνό, οι απόστολοι λογομάχησαν για το ποιος απ’ αυτούς είναι ο μεγαλύτερος. Επιπλέον, ο Ιάκωβος και ο Ιωάννης ζήτησαν εξέχουσες θέσεις στη Βασιλεία, πράγμα που είχε ως αποτέλεσμα να ξαναφιλονικήσουν οι απόστολοι μεταξύ τους. Τώρα, την τελευταία νύχτα που είναι μαζί τους ο Ιησούς, πόσο θα πρέπει να λυπάται που τους βλέπει να διαπληκτίζονται πάλι! Τι κάνει;\nΑντί να επιπλήξει τους αποστόλους για τη συμπεριφορά τους, ο Ιησούς και πάλι τους λογικεύει υπομονετικά: ‘Οι βασιλιάδες των εθνών καταδυναστεύουν τα έθνη, και όσοι έχουν εξουσία σ’ αυτά αποκαλούνται Ευεργέτες. Εσείς όμως δεν πρέπει να είστε έτσι. Γιατί, ποιος είναι μεγαλύτερος, αυτός που κάθεται στο τραπέζι ή αυτός που υπηρετεί; Δεν είναι αυτός που κάθεται στο τραπέζι;’ Κατόπιν, τους θυμίζει το παράδειγμα που έδωσε ο ίδιος, με τα εξής λόγια: ‘Αλλά εγώ είμαι ανάμεσά σας όπως είναι κάποιος που υπηρετεί’.\nΠαρά τις ατέλειές τους, οι απόστολοι έμειναν κοντά στον Ιησού στη διάρκεια των δοκιμασιών του. Γι’ αυτό εκείνος λέει: ‘Εγώ κάνω μια διαθήκη μ’ εσάς, ακριβώς όπως έχει κάνει κι ο Πατέρας μου μια διαθήκη μ’ εμένα, για μια βασιλεία’. Μ’ αυτή την προσωπική διαθήκη που κάνει ο Ιησούς με τους όσιους ακολούθους του, εκείνοι ενώνονται μαζί του για να μοιραστούν τη Βασιλική του εξουσία. Μόνο ένας περιορισμένος αριθμός 144.000 ατόμων περιλαμβάνεται τελικά σ’ αυτή τη διαθήκη, τη διαθήκη για μια Βασιλεία.\nΠαρ’ όλο που στους αποστόλους προσφέρεται αυτή η θαυμάσια προοπτική, να συγκυβερνήσουν με τον Χριστό στη Βασιλεία, εκείνοι είναι προς το παρόν πνευματικά αδύνατοι. ‘Όλοι εσείς θα προσκόψετε σε σχέση μ’ εμένα αυτή τη νύχτα’, λέει ο Ιησούς. Αφού όμως λέει στον Πέτρο ότι έχει προσευχηθεί γι’ αυτόν, ο Ιησούς τον παροτρύνει: ‘Όταν κάποτε επιστρέψεις, ενίσχυσε τους αδελφούς σου’.\n‘Παιδιά μου’, εξηγεί ο Ιησούς, ‘λίγο ακόμα θα είμαι μαζί σας. Εσείς θα με ψάχνετε· και όπως είπα στους Ιουδαίους, «Εκεί όπου πηγαίνω εγώ εσείς δεν μπορείτε να έρθετε», το λέω και σ’ εσάς προς το παρόν. Σας δίνω μια καινούρια εντολή, Να αγαπάτε ο ένας τον άλλον· όπως σας αγάπησα εγώ, έτσι ν’ αγαπάτε κι εσείς ο ένας τον άλλον. Απ’ αυτό θα γνωρίσουν όλοι ότι είστε μαθητές μου, αν έχετε αγάπη αναμεταξύ σας’.\n‘Κύριε, πού πηγαίνεις;’ ρωτάει ο Πέτρος.\n‘Εκεί που πηγαίνω εγώ, εσύ δεν μπορείς να μ’ ακολουθήσεις τώρα’, απαντάει ο Ιησούς, ‘αλλά θα μ’ ακολουθήσεις αργότερα’.\n‘Κύριε, γιατί δεν μπορώ να σ’ ακολουθήσω τώρα;’ ρωτάει να μάθει ο Πέτρος. ‘Εγώ θα δώσω την ψυχή μου για χάρη σου’.\n‘Θα δώσεις την ψυχή σου για χάρη μου;’ ρωτάει ο Ιησούς. ‘Αλήθεια σου λέω, Εσύ σήμερα, μάλιστα, αυτή τη νύχτα, πριν λαλήσει δυο φορές ο κόκορας, ακόμη κι εσύ θα μ’ απαρνηθείς τρεις φορές’.\n‘Ακόμη κι αν χρειαστεί να πεθάνω μαζί σου’, διαμαρτύρεται ο Πέτρος, ‘εγώ αποκλείεται να σ’ απαρνηθώ’. Και, καθώς λένε το ίδιο και οι άλλοι απόστολοι, ο Πέτρος καυχιέται: ‘Κι αν όλοι οι άλλοι προσκόψουν σε σχέση μ’ εσένα, εγώ ποτέ δεν θα προσκόψω!’\nΟ Ιησούς, αναφερόμενος στον καιρό που έστειλε τους αποστόλους σε μια περιοδεία κηρύγματος στη Γαλιλαία χωρίς πουγκί και σακούλι με τρόφιμα, τους ρωτάει: ‘Δεν στερηθήκατε τίποτα, έτσι δεν είναι;’\n‘Όχι!’ απαντούν εκείνοι.\n‘Αλλά τώρα όποιος έχει πουγκί να το πάρει, το ίδιο και το σακούλι με τα τρόφιμα’, λέει εκείνος, ‘κι αυτός που δεν έχει μάχαιρα να πουλήσει το πανωφόρι του και ν’ αγοράσει. Γιατί, σας λέω ότι πρέπει να γίνει σ’ εμένα αυτό που είναι γραμμένο, δηλαδή «Και λογίστηκε μαζί με τους ανόμους». Επειδή εκπληρώνεται αυτό που αφορά εμένα’.\nΟ Ιησούς μιλάει για τον καιρό που θα κρεμαστεί πάνω σ’ ένα ξύλο μαζί με κακοποιούς, δηλαδή με ανόμους. Επίσης, αφήνει να εννοηθεί ότι οι ακόλουθοί του θα αντιμετωπίσουν στη συνέχεια έντονο διωγμό. ‘Κύριε, να! Υπάρχουν εδώ δυο μάχαιρες’, λένε αυτοί.\n‘Αρκεί’, απαντάει εκείνος. Όπως θα δούμε, το γεγονός ότι έχουν μαζί τους αυτές τις μάχαιρες θα δώσει σύντομα την ευκαιρία στον Ιησού να διδάξει ένα ακόμη ζωτικό μάθημα. Ματθαίος 26:31-35· Μάρκος 14:27-31· Λουκάς 22:24-38· Ιωάννης 13:31-38· Αποκάλυψις 14:1-3.\n▪ Γιατί είναι πολύ αναπάντεχη η λογομαχία των αποστόλων;\n▪ Πώς χειρίζεται ο Ιησούς το θέμα της λογομαχίας;\n▪ Τι επιτελεί η διαθήκη που συνάπτει ο Ιησούς με τους μαθητές του;\n▪ Ποια καινούρια εντολή δίνει ο Ιησούς, και πόσο σημαντική είναι αυτή;\n▪ Ποια υπερβολική αυτοπεποίθηση εκδηλώνει ο Πέτρος, και τι λέει ο Ιησούς;\n▪ Γιατί οι οδηγίες που δίνει ο Ιησούς, να έχουν πουγκί και σακούλι με τρόφιμα, διαφέρουν απ’ αυτές που είχε δώσει παλιότερα;


36.246 νέα κρούσματα, 643 στα Ιωάννινα, 78 νεκροί, 24,74% θετικότητα -\nΙδιαίτερα αυξημένο το επιδημιολογικό φορτίο με τα κρούσματα που εντοπίστηκαν το τελευταίο 24ωρο να ξεπερνούν τα 35.000. Νέο αρνητικό ρεκόρ κρουσμάτων σημειώθηκε στα Ιωάννινα με 643 νέα κρούσματα. Το ποσοστό θετικότητας είναι ιδιαίτερα υψηλό καθώς σε 146.476 τεστ εντοπίστηκαν 36.246 θετικά. Το ποσοστό θςετικότητα ανέρχεται σε 24,74 ενώ 1 στους 4 είναι θετικός.\nΔείτε ακόμα: Ενδεχόμενο Επέκτασης Της Υποχρεωτικότητας Εμβολιασμού\nIn this article:Ιωάννινα, διασωληνωμένοι, κορωνοϊός, κρούσματα, κρούσματα Ιωάννινα, νεκροί


13 ΤΟΝΟΙ ΠΕΝΤΕΛΙΚΟΥ ΜΑΡΜΑΡΟΥ ΓΙΑ ΤΟΝ ΑΝΔΡΙΑΝΤΑ ΤΟΥ ΑΡΙΣΤΟΤΕΛΗ | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\n13 ΤΟΝΟΙ ΠΕΝΤΕΛΙΚΟΥ ΜΑΡΜΑΡΟΥ ΓΙΑ ΤΟΝ ΑΝΔΡΙΑΝΤΑ ΤΟΥ ΑΡΙΣΤΟΤΕΛΗ\nΣε ένα απλό μαρμαρογλυφείο του Χολαργού σμιλευόταν επί δύο χρόνια ένας πελώριος κύβος πεντελικού μαρμάρου, βάρους 13 τόνων, με σκοπό να δημιουργηθεί ο ανδριάντας του Αριστοτέλη. Το μάρμαρο είχε μεταφερθεί από τον Διόνυσο, απ’ όπου αντλούσαν την πρώτη ύλη τους και οι αρχαίοι Ελληνες γλύπτες.\nΔίπλα στους εργάτες που λάξευαν το μάρμαρο ή έκοβαν στη διπλή κορδέλα, ο γλύπτης Νικόλας έδινε πνοή στην άψυχη ύλη και ονειρευόταν την ώρα που το έργο θα καταλάμβανε τη θέση του στη γενέτειρα του αρχαίου φιλοσόφου, τα Στάγειρα της Χαλκιδικής. Εκεί όπου βρίσκεται το μοναδικό θεματικό πάρκο, σε υψόμετρο πεντακοσίων μέτρων, δίπλα στα απομεινάρια του Μαχαλά, της πρωτεύουσας των Μαντεμοχωρίων. Η υποδειγματική διαχείριση του πάρκου από την οικεία δημοτική επιχείρηση αποτελεί παράδειγμα προς μίμηση.\nΌλα άρχισαν τον Δεκέμβριο του 1954, όταν ύστερα από έρανο μεταξύ των κατοίκων της Χαλκιδικής αποφασίστηκε η κατασκευή ενός ανδριάντα του μεγάλου φιλοσόφου για να τοποθετηθεί στη γενέτειρά του, τα Στάγειρα. Προκηρύχθηκε διαγωνισμός, στον οποίο συμμετείχαν πολλοί καλλιτέχνες. Το βραβείο απέσπασε η μακέτα του γλύπτη, ο οποίος και ανέλαβε να δημιουργήσει το έργο. Ο Νικόλας, όπως ήταν το καλλιτεχνικό όνομα του Νικολάου Παυλόπουλου, γεννήθηκε στον Άγιο Γεώργιο Νηλείας Μαγνησίας το 1909. Γιος ξυλογλύπτη, σπούδασε στη Σχολή Καλών Τεχνών και αναδείχθηκε σε έναν από τους σημαντικότερους σύγχρονους γλύπτες ακαδημαϊκού ύφους. Η ανάληψη του έργου αυτού ήταν καθοριστική για την καλλιτεχνική πορεία του και τις διακρίσεις που ακολούθησαν.\nΠρώτα κατασκεύασε τον ανδριάντα σε πηλό και σε μέγεθος τριάντα εκατοστών. Ύστερα δημιούργησε τον ίδιο ανδριάντα σε γύψο, ύψους 120 εκατοστών, και εν τέλει και πάλι σε γύψο, σε φυσικό μέγεθος. Από τον όγκο των 13 τόνων μαρμάρου απέμειναν εν τέλει, μετά την επεξεργασία, μόνο πέντε τόνοι.\nΤην εκτέλεση του έργου παρακολουθούσε επιτροπή, διορισμένη από το υπουργείο Παιδείας και αποτελούμενη από τους καθηγητές γλύπτες Μιχαήλ Τόμπρο και Αντώνιο Σώχο και τον τότε διευθυντή του Αρχαιολογικού Μουσείου Χρήστο Καρούζο.\nΟ μεγάλος φιλόσοφος είναι φιλοτεχνημένος την ώρα που σηκώνεται από το κάθισμά του και ομιλεί προς τους μαθητές του. Ο καλλιτέχνης εμπνεύστηκε και φιλοτέχνησε τον ανδριάντα βάσει των ιστορικών δεδομένων της εποχής όπου έζησε ο Αριστοτέλης.\nΓια να αποτυπώσει τη φυσιογνωμία του, χρησιμοποίησε πρότυπο μορφής του φιλοσόφου που βρίσκεται στο Μουσείο της Βιέννης. Ο Νικόλας κατόρθωσε να συγκρατήσει την αυστηρή φυσιογνωμία του φιλοσόφου σε κλασικό ρυθμό, δίνοντάς της ταυτοχρόνως απλότητα. Επίσης, σημαντικό ενδιαφέρον παρουσιάζει ο τρόπος με τον οποίο το γλυπτό είναι τοποθετημένο στον χώρο.\nΌπως έγραψε η Γερακίνα Μυλωνά, το γλυπτό τοποθετήθηκε επιτυχώς και με τρόπο ώστε να ατενίζει το θαυμάσιο τοπίο και να εξανθρωπίζονται οι διαστάσεις του στην απεραντοσύνη της φύσης.\n[ΠΗΓΗ: ΔΗΜΟΚΡΑΤΙΑ, του Ελευθέριου Σκιαδά, 17/11/2017]\nThis entry was posted in Αρχική, Νέα / Ειδήσεις and tagged Στάγειρα on 17/11/2017 by xrysoselladas.\n← ΕΚΔΟΣΗ ΒΙΒΛΙΟΥ ΓΙΑ ΤΗΝ ΙΣΤΟΡΙΑ ΤΟΥ ΕΞΩΚΚΛΗΣΙΟΥ ΤΗΣ ΑΓ. ΠΑΡΑΣΚΕΥΗΣ ΣΥΓΚΡΑΤΗΜΕΝΗ ΑΝΟΔΟΣ ΓΙΑ ΤΟΝ ΧΡΥΣΟ ΜΕ ΤΟ «ΒΛΕΜΜΑ» ΣΕ ΜΑΚΡΟ ΚΑΙ FED →


Στον Τρικούπη Μεσολογγίου και τη νέα σεζόν ο Μ. Αδαμόπουλος - AgrinioNews\nΟ Γ.Σ. Χαρίλαος Τρικούπης Μεσολογγίου ανακοινώνει την επέκταση συνεργασίας με τον καλαθοσφαιριστή Μάκη Αδαμόπουλο για έναν ακόμη χρόνο.\nΟ πατρινός σέντερ θα φοράει τη φανέλα της ομάδας του Τρικούπη για δεύτερη συνεχόμενη αγωνιστική περίοδο και θα ενισχύσει τις προσπάθειες μας στην Α2 Εθνική κατηγορία.\n«Ευχόμαστε στο Μάκη να έχει μια καλή αγωνιστική χρονιά με υγεία και επιτυχίες» αναφέρει η ανακοίνωση του συλλόγου.\nΠροηγούμενο: Έτσι «σπάει» τη συμφωνία ο Μιχάι\nΕπόμενο: «Ανοίγουν» νέες προσκλήσεις ΕΣΠΑ από την Περιφέρεια Δυτικής Ελλάδας


϶ϵ ΕΛΛΗΝΩΝ ΔΑΙΜΟΝΙΑ ϶ϵ : Πως ο Τζιμ Μόρισον έδειχνε το θαυμασμό του για τον Μ. Αλέξανδρο...\nΔιάβαζε μανιωδώς, αλλά όχι τα σχολικά βιβλία. Λάτρευε τα γραπτά του Νίτσε και το “Βίοι Ευγενών Ελλήνων” του Πλούταρχου. Ο Μέγας Αλέξανδρος ήταν ένας από τους ήρωες τους. Θαύμαζε τις ικανότητές του, το γεγονός ότι έζησε λίγο και έντονα, ότι ήθελε τον κόσμο και τον κατέκτησε, (σχετική και η φράση του: we want the world and we want it now). Έτσι πολλοί ερευνητές της ζωής του λένε ότι η διάσημη στάση του σώματός του, δεν είναι τυχαία. Συνήθιζε να κλίνει το κεφάλι του προς την αριστερή πλευρά, όπως εμφανίζεται σε πολλούς ανδριάντες του Αλέξανδρου. Mελετούσε την αρχαία ελληνική γραμματεία και από το μύθο του Οιδίποδα εμπνεύσθηκε το στίχο Father, yes son, I want to kill you Mother, I want to fuck you, στο τραγούδι the end.\nΣε μεγαλύτερη ηλικία, όταν πια πήγε στο κολέγιον σπουδάσει σκηνοθεσία, ο Τζιμ ήταν απ’ τους λίγους που διάβασαν και κατανόησαν τον “Οδυσσέα” του Τζέιμς Τζόις. Ο μυστικισμός και η μαγεία ήταν πάντα ένα από τα ενδιαφέροντα του Μόρισον, που καλλιέργησε κυρίως στο κολέγιο. Ο καθηγητής του στη φιλολογία είπε: “Όσα διάβαζε ήταν τόσο περιθωριακά ή πρωτοποριακά που έβαλα ένα συνάδελφο που πήγαινε στη βιβλιοθήκη του Κογκρέσου, να ελέγξει αν τα βιβλία στα οποία αναφερόταν ο Τζιμ, υπήρχαν πραγματικά. Υποπτευόμουν πως τα σκάρωνε ο ίδιος, καθώς ήταν αγγλικά βιβλία γύρω από τη δαιμονολογία του 16ου και 17ου αιώνα. Δεν τα είχα ακούσε ποτέ μου. Όμως υπήρχαν πράγματι. Η βιβλιοθήκη του Κογκρέσου θα ήταν η μοναδική πηγή”. Ο Μόρισον αντέγραφε τα αγαπημένα του κομμάτια σε τετράδια και αργότερα άρχισε να γράφει τα δικά του ποιήματα. Καθώς έγραφε, άκουγε μουσική, κυρίως blues και spirituals των μαύρων. Είχε πει ότι εκείνη την εποχή σιχαινόταν τη ροκ. Ακόμα και όταν έγινε ένας από τους διασημότερους μουσικούς στον κόσμο, ο Μόρισον επιθυμούσε να τον αποκαλούν “ποιητή”. Αυτό πίστευε ότι ήταν το στοιχείο του και αναμφισβήτητα ήταν ένα από τα προτερήματά του.